
转讜住驻讜转





	诇讗 讛转讬专讜 诇诪讻讜专 讚诪讗讬 讗诇讗 诇住讬讟讜谉 讘诇讘讚. 讜讗''转 讚讘驻专拽 讛住驻讬谞讛 (讘''讘 讚祝 驻讞. 讜砖诐) 讗诪专讬谞谉 讛诇讜拽讞 讬专拽 诪谉 讛砖讜拽 讻讜' 讙诪专 讘诇讘讜 诇拽谞讜转 拽谞讛 讜谞转讞讬讬讘 讘诪注砖专 讜讗讬 讗驻砖专 诇讛讞讝讬专讜 讗诇讗 讗''讻 讬注砖专 讗诇诪讗 讗讬谉 诪讜讻专讬谉 讚诪讗讬 诇注诐 讛讗专抓 讜讬''诇 讚讛讻讗 讗讬讬专讬 诇诪讻讜专 诇讞讘专 讜转讜 讬''诇 讻诪讜 砖讛转讬专讜 诇讛讗讻讬诇 诇注谞讬讬诐 讜诇讗讻住谞讗讬诐 讚诪讗讬 讻讱 讛转讬专讜 诇诪讻讜专 诇住讬讟讜谉 讜诇讘注诇 讛讘讬转 讻砖诪讜讻专讛 讘诪讚讛 讙住讛: 讛诇讜拽讞 诪谉 讛谞讞转讜诐. 讛讻讬 讗讬转讗 诪转谞讬' 讚讚诪讗讬 驻''讛 讛诇讜拽讞 诪谉 讛谞讞转讜诐 诪注砖专 诪谉 讛讞诪讛 注诇 讛爪讜谞谞转 讜诪谉 讛爪讜谞谞转 注诇 讛讞诪讛 讜讗驻讬' 诪讚驻讜住讬诐 讛专讘讛 讚讘专讬 专''诪 专讘讬 讬讛讜讚讛 讗讜住专 砖讗谞讬 讗讜诪专 讞讟讬诐 砖诇 讗诪砖 讛讬讜 诪砖诇 讗讞讚 讜砖诇 讛讬讜诐 诪砖诇 讗讞专 讛诇讜拽讞 诪谉 讛驻诇讟专 诪注砖专 诪谉 讻诇 讚驻讜住 讜讚驻讜住 讚讘专讬 专讘讬 诪讗讬专 专讘讬 讬讛讜讚讛 讗讜诪专 诪讗讞讚 注诇 讛讻诇 讜讛砖转讗 拽砖讛 诪讗讬 拽讗诪专 讘砖诇诪讗 诪谉 讛爪讜谞谞转 讻讜' 讗诇讗 诪讚驻讜住讬诐 讛专讘讛 讗诪讗讬 讗讚专讘讛 诪谉 讛爪讜谞谞转 注诇 讛讞诪讛 拽砖讛 讟驻讬 讚诪讬拽诇 诪专讘讬 讬讛讜讚讛 讚专讘讬 讬讛讜讚讛 讗讜住专 讗讘诇 讗讚驻讜住讬诐 讛专讘讛 诇讗 驻诇讬讙 讻讚拽转谞讬 砖讗谞讬 讗讜诪专 讞讟讬诐 砖诇 讗诪砖 讛讬讜 诪砖诇 讗讞专 诪砖诪注 讚诇讗 驻诇讬讙 讗诇讗 讗爪讜谞谞转 讜注讜讚 讚讗驻讬诇讜 讘驻诇讟专 讚讗住专 专' 诪讗讬专 砖专讬 专' 讬讛讜讚讛 诪讗讞讚 注诇 讛讻诇 讻''砖 讘谞讞转讜诐 讜讬''诇 讚讛''驻 讚诪转谞讬转讬谉 讛诇讜拽讞 诪谉 讛谞讞转讜诐 诪注砖专 诪谉 讛讞诪讛 注诇 讛爪讜谞谞转 讗驻讬诇讜 讛谉 讛讞诪讛 讜讛爪讜谞谞转 诪讚驻讜住讬诐 讛专讘讛 讚讘专讬 专''诪 专' 讬讛讜讚讛 讗讜住专 讘爪讜谞谞转 注诇 讛讞诪讛 讛讬讻讗 砖讛诐 诪讚驻讜住讬诐 讛专讘讛 砖讗谞讬 讗讜诪专 砖诇 讗诪砖 讚讛讬讬谞讜 讛爪讜谞谉 诪砖诇 讗讞专 讻讬讜谉 讚讗讬讻讗 谞诪讬 讚驻讜住 诪砖讜谞讛 诪砖诇 讛讬讜诐 讜讛砖转讗 驻专讬讱 砖驻讬专 讘砖诇诪讗 爪讜谞谉 讜讞诪讛 诪讚驻讜住 讗讞讚 讻讚专讘讬 讗讬诇注讗讬 讚砖专讬 讘讚讬注讘讚 讘讜讚讗讬 讜诇讻讱 讘讚诪讗讬 诪注砖专 讗祝 诇讻转讞讬诇讛 讗诇讗 讻砖讛讞诪讛 讜爪讜谞谞转 讘讚驻讜住讬诐 讛专讘讛 讗诪讗讬 砖专讬 讛诇讗 专讘讬 讬讛讜讚讛 讗讜住专 砖诐 讗诇诪讗 专讘讬 诪讗讬专 诪讬拽诇 讟驻讬 诪专讘谞谉 讜专讘讬谞讗 讬讚注 砖驻讬专 讚讗住专 专''诪 讘驻诇讟专 诪砖讜诐 讚诪转专讬 讜转诇转 讝讘讬谉 讗诇讗 讚诪''诪 驻专讬讱 诪讻讞 讚诪讬拽诇 专' 诪讗讬专 诪专讘谞谉 讜讗讘讬讬 诪砖谞讬 讚诇讗讜 讘拽讜诇讗 讜讞讜诪专讗 转诇讬 讟注诪讗 讚专''诪 讗诇讗 讘专讙讬诇讜转 讜诪谞讛讙 讚谞讞转讜诐 诪讞讚 讙讘专讗 讝讘讬谉 讜诇讜拽讞 驻注诪讬诐 讘' 诪讬谞讬 转讘讜讗讜转 讜讛讻诇 讚讗讞讚 讜注讜砖讛 讗讜转诐 讘砖谞讬 讚驻讜住讬谉 讻讚讬 诇讬讚注 讗讬讝讜 诪转讘讜讗讛 专注讛 讜讗讬讝讜 诪讟讜讘讛 讜专讘讬 讬讛讜讚讛 住讘专 讻讬讜谉 砖讛讬讗 讞诪讛 讜爪讜谞谞转 讜讙诐 讛讚驻讜住讬诐 诪砖讜谞讬诐 诪讜讻讞 诪讬诇转讗 讚诪砖谞讬 讘谞讬 讗讚诐 诇拽讞 讗讘诇 讘砖讬谞讜讬 砖诇 讚驻讜住讬诐 诇讞讜讚 讗驻讬' 讘驻诇讟专 诇讗 讞讬讬砖 专讘讬 讬讛讜讚讛: 谞砖讬讗讜转 讞讟讗 诇诪讛. 讜讗诐 转讗诪专 讚诇诪讗 谞砖讬讗讜转 讞讟讗 诪砖讜诐 讚讗讜讻诇讜 讘诇讗 讛驻专砖讛 讗讞专转 讜讬''诇 讚诪砖诪注 拽专讗 讚讗讛驻专砖讛 讙专讬讚讗 讛讜讬 谞砖讬讗讜转 讞讟讗':





专诪讘"谉

讛讗 讚转谞谉 砖讜诪专 讞谞诐 讗讬谞讜 谞砖讘注. 讗讬讻讗 讚讗诪专讬 讚讗讬谞讜 谞砖讘注, 讗讘诇 讗诐 讛讜讚讛 讗讜 讘讗讜 注讚讬诐 砖驻砖注 讞讬讬讘 诇砖诇诐 讚诪讝讬拽 讛讜讗 讜讛诪讝讬拽 讞讬讬讘 讗祝 讘拽专拽注 讜转 讜讝讛讜 讚注转 讛专诪讘"诐 讛住驻专讚讬 讝"诇, 讜拽专讜讘讬谉 讚讘专讬 专砖"讬 讝"诇 诇讚注转 讝讜 砖讻转讘 讗讬谞讜 谞砖讘注 砖诇讗 驻砖注 砖诇讗 讛讝拽讬拽转讜 讛转讜专讛 诇讬砖讘注 注诇讬讛诐, 讜讗讞专讬诐 讗诪专讜 砖讗诐 驻砖注 谞诪讬 驻讟讜专 讜诪注讜讟讗 讗讻讜诇讛 驻专砖转讗 拽讗讬 诇讜诪专 讚驻讟讜专 诪驻砖讬注讛, 讜讛讗 讚拽转谞讬 诪转谞讬' 讗讬谞讜 谞砖讘注 诪驻谞讬 砖砖讜诪专 讞谞诐 谞砖讘注 注诇 讛讻诇.
讜诪爪讗转讬 讘转砖讜讘讛 诇专讘讬谞讜 讛讙讚讜诇 讝"诇 讻诇砖讜谉 讛讝讛: 讜讗诐 讛讜讚讛 砖诪注讜谉 砖讛讜驻拽讚 讗爪诇讜 讛砖讟专 讜驻砖注 讘讜 讜讗讘讚 讗讬谉 诪讞讬讬讘讬谉 讗讜转讜 诇讗 诇砖诇诐 讜诇讗 诇砖讘注 砖讛转讜专讛 驻讟专转讜, 讜讻讜 讚注转 专讘 讬讛讜住祝 讛诇讜讬 讘谉 诪讬讙讗砖 转诇诪讬讚讜 讝"诇 讜讝讛讜 讛专讗讜讬 诇住诪讜讱 注诇讬讜 讜讛专讬 驻砖讬注讛 讘讘注诇讬诐 驻讟讜专 讜诇讗 讗诪专讬' 诪讝讬拽 讛讜讗 讜讗注"讙 讚讚讬谞讬谞谉 讛砖转讗 讚讬谞讗 讚讙专诪讬 讛"诪 讘诪讝讬拽 讗讘诇 砖讜诪专 砖诇讗 砖诪专 讗驻讬 讻讚专讱 讛砖讜诪专讬谉 讻诇讜诪专 砖驻砖注 讘砖诪讬专转讜 诇讗 诪讬讞讬讬讘 砖讛专讬 讛转讜专讛 驻讟专转讜.
讜讻转讘讜 专讘讜转讬谞讜 讝"诇 讚砖讜讗诇 谞诪讬 诇讗 讬砖讘注 讜诇讗 诪砖诇诐 讻砖讗专 讛砖讜诪专讬谉 讚"讜讗讜" 诪讜住讬祝 注诇 注谞讬谉 专讗砖讜谉 讜讛讗讬 讚诇讗 拽转谞讬 诪砖讜诐 讚讛拽讚砖讜转 诇讗 砖讬讬讻讗 讘讛讜 砖讗诇讛 讜住讬驻讗 讘讛拽讚砖讜转 拽讬诪讗 讜讛谞讬 讻讜诇讛讜 讗讬谉 谞砖讘注讬谉 注诇讬讛谉 讻诇诇 讗驻讬' 砖讘讜注讛 砖讗讬谞讜 讘专砖讜转讜 讻讙讜谉 讘注讘讚讬诐 讜砖讟专讜转 讜讗爪"诇 讘讛拽讚砖讜转 讜讛讬讬谞讜 讚诇讗 诪转专爪讬谞谉 讘讙诪专讗 谞砖讘注讬谉 诇讙讝讘专讬诐 讘砖讘讜注讛 砖讗讬谞讜 讘专砖讜转讜 讜砖诇讗 砖诇讞 讘讛 讬讚 讜讛"讛 诇砖讗专讗 讚讛讗 驻讟专讬谞谉 诇讛讜 谞诪讬 诪砖讘讜注讛 讚诪讜讚讛 诪拽爪转:





专砖讘"讗

诇讗 讛转讬专讜 诇诪讻讜专 讚诪讗讬 讗诇讗 诇住讬讟讜谉 讘诇讘讚. 驻讬', 诪驻谞讬 砖讛讻诇 讬讜讚注讬诐 砖讛住讬讟讜谉 诇讜拽讞 诪讻讗谉 讜诪讻讗谉 讜诪注诐 讛讗专抓, 讜讗讬谞谉 驻讬专讜转 砖诇 讗专爪讜. 讜拽砖讬讗 (诇专') [诇讬] 讗驻讬诇讜 讬讜讚注讬诐 讚诪注诐 讛讗专抓 诇拽讞 诪讗讬 讛讜讬, 讜讛讗 讗驻讬诇讜 讘讗讜诪专 诇讛诐 讚诪讗讬 讛诐 讗住讜专 诇诪讻讜专, 砖诪讗 诇讗 讬注砖专讜 讜谞诪爪讗 诪讻砖讬诇诐, 讜讻讚讗诪专讬谞谉 讘驻专拽 讛住驻讬谞讛, 讚转谞讬讗 讛转诐 (讘"讘 驻讞, 讗), 讛诇讜拽讞 讬专拽 讘砖讜拽 诪注诐 讛讗专抓, 讘专专 讜讛谞讬讞 讘专专 讜讛谞讬讞 讗驻讬诇讜 讻诇 讛讬讜诐 讻讜诇讜 诇讗 拽谞讛 [讜诇讗 谞转讞讬讬讘 讘]诪注砖专, 讙诪专 讘讚注转讜 诇拽谞讜转 谞转讞讬讬讘 讘诪注砖专. 讜诪爪讗转讬 诇转讜住驻讜转 砖驻讬专砖讜讛 诇讝讜 讚讛住讬讟讜谉 讚讜拽讗 讘诪讜讻专 诇讞讘专, 讗讘诇 诇注诐 讛讗专抓 讘讬谉 讻讱 讜讘讬谉 讻讱 讗住讜专.





讛诪讗讬专讬

讞讘专 砖诇拽讞 讚诪讗讬 讗诐 砖诇拽讞讜 诇住讞讜专讛 讜讗诐 砖诇拽讞讜 诇讗讻讬诇讛 讗诇讗 砖谞诪诇讱 诇诪讻专讜 讗住讜专 诇讜 诇诪讻讜专 注讚 砖讬注砖专 砖讛诇讜拽讞 住讘讜专 注诇讬讜 砖诪砖讚讜转讬讜 讛讜讗 讜诪讞讝讬拽诐 讘诪转拽谞讬诐 讜谞诪爪讗 诪讻砖讬诇 讗转 讛诇讜拽讞讬诐 讘诪讛 讚讘专讬诐 讗诪讜专讬诐 讘讗诇讜 砖诪讜讻专讬诐 讘诪讚讛 讚拽讛 讗讘诇 讗诇讜 砖诪讜讻专讬诐 讘砖驻注 讜讘诪讚讛 讙住讛 讻讙讜谉 讛住讬讟讜谞讬诐 讜讛诐 讛讞谞讜谞讬诐 讛讙讚讜诇讬诐 讛诇讜拽讞讬诐 讘砖驻注 讜诪讜讻专讬诐 诇讞谞讜谞讬诐 讛拽讟谞讬诐 砖诪讜讻专讬诐 讘诪讚讛 讚拽讛 讗讜 讘注诇讬 讘转讬诐 诪专讘讬 谞讻住讬诐 讜转讘讜讗讜转 砖诪讜讻专讬谉 讘讘转 讗讞转 讻诇 讗诇讜 专砖讗讬诐 诇诪讻讜专 砖讞讝拽转 讻诇 讛诪讜讻专讬诐 讘砖驻注 砖诇讗 诪砖讚讜转诐 讛讬讛 讜讗驻讬' 讘讘注诇讬 讘转讬诐 讜诪讗讞专 砖诇拽讞讜 诇住讞讜专讛 讞讝拽讛 注诇讬讛诐 砖诇讗 注砖专讜 讚诪讗讬 讜讗讬谉 讻讗谉 诪讻砖讜诇 讜讘诪住讻转 讚诪讗讬 驻专砖讜 砖诪讚讛 讙住讛 讛讬讗 讞爪讬 住讗讛 讘讬讘砖 讜诪讚讛 砖讜讛 讚讬谞专 讘诇讞 讙讚讜诇讬 讛诪讞讘专讬诐 驻专砖讜 讛讟注诐 讘讝讜 砖讛诪讜讻专讬诐 讘诪讚讛 讙住讛 诪讜住讬驻讬谉 注诇 讛诪讚讛 讜诇讝讛 讛转拽讬谞讜 砖讬讛讗 讛诇讜拽讞 讗讜 讝讛 砖谞砖转诇讞 讗爪诇讜 诪驻专讬砖 讗转 讛诪注砖专 讗讘诇 讛诪讜讻专讬诐 讘讚拽讛 讛讜讗讬诇 讜诪砖转讻专 讛专讘讛 讜诪讜讻专 讘爪诪爪讜诐 转拽谞讜 注诇讬讜 砖诇讗 诇诪讻讜专 讗诇讗 讘诪转拽谉:



讚讘专讬诐 讗诇讜 讘住讬讟讜谉 讞讘专 谞讗诪专讜 讜讞讝拽讛 砖讗讬谞讜 诪注专讘 驻讬专讜转 诪转拽谞讬诐 注诐 砖讗讬谉 诪转拽谞讬诐 讜讻砖讛讜讗 诇讜拽讞 诪讬讞讚 讗转 讛讚诪讗讬 讘诪拽讜诪讜 讜讗转 讛诪注讜砖专 讘讜讚讗讬 讘诪拽讜诪讜 讜谞诪爪讗 讗讜 讻诇讜 讞讬讜讘 讗讜 讻诇讜 驻讟讜专 讜诇驻讬讻讱 诪注砖专 诪讻诇 诪讛 砖诇拽讞 诪诪谞讜 讘讘转 讗讞转 诪讝讛 注诇 讝讛 讗讘诇 注诐 讛讗专抓 讬砖 讗讜诪专讬诐 砖讗驻砖专 砖诇拽讞 讚诪讗讬 讜诪转拽谉 讜讚讗讬 讜注讬专讘谉 讜讛专讬 诇讜拽讞 诪驻专讬砖 诪谉 讛驻讟讜专 注诇 讛讞讬讜讘 讜讗讬谉 诪注砖专 诪讝讛 注诇 讝讛 讗诇讗 讘诪讛 砖讬专讗讛 诇讜 砖讛讜讗 诪讙专谉 讗讞讚 讗注"驻 砖诇拽讞讜 讘讘转 讗讞转 讜诪"诪 讬专讗讛 诇讬 砖讗讬谉 讞讜砖砖讬谉 诇讝讜 讜诇讗 注讜讚 讗诇讗 砖讬砖 诪讬 砖讗讜诪专 砖讘讻讬讜爪讗 讘讝讜 讗讜诪专讬诐 讬砖 讘讬诇讛 讗驻讬' 诇讚注转 讛讗讜诪专 讗讬谉 讘讬诇讛 砖诪讗 讘讚诪讗讬 讛拽诇讜:



诪"诪 讗祝 讘讞讘专 讚讜拽讗 讘诪讛 砖诇拽讞 驻注诐 讗讞转 讗讘诇 讞讝专 讜诇拽讞 诪诪谞讜 驻注诐 讗讞专转 诪讗讜转讜 讛诪讬谉 讜诪讗讜转讛 讞讘讬转 讗讜 诪讗讜转讛 拽驻讛 诇讗 讬注砖专 诪讝讜 注诇 讝讜 砖诪讗 讻讘专 诪讻专 讗转 讛专讗砖讜谉 讜讞讝专 讜诪诇讗 讗转 讛讻诇讬 讜讝讛 砖诪讗转诪讜诇 诪谉 讛讚诪讗讬 讜砖诇 讛讬讜诐 诪谉 讛诪注砖专 讜诪"诪 讗诐 讛注讬讚 诇讜 讛住讬讟讜谉 砖诪砖诇 诪讬谉 讗讞讚 讛讜讗 谞讗诪谉:



讜讘注诇讬 讘转讬诐 讗祝 诪砖转讬 注讬讬专讜转 诪注砖专 诪讝讛 注诇 讝讛 讞讝拽讛 砖诇讜 讛讬讛 讛讻诇 讜讗祝 诇诪讛 砖驻讬专砖谞讜 注诇讬讛 诇诪注诇讛 砖讻诇 讛诪讜讻专 讘诪讚讛 讙住讛 讞讝拽讛 砖诇讗 诪砖讚讜转讬讜 讛讜讗 诪"诪 讞讝拽讛 注诇讬讜 砖讗讬谞讜 诇讜拽讞 诪讻诪讛 讘谞讬 讗讚诐 讗诇讗 诪讗讞讚:



谞讞转讜诐 讛讜讗 谞讗诪专 注诇 砖诇砖 讜讗讜驻讛 诪注讟 诪注讟 讜诪讜讻专 注诇 讬讚 注诇 讬讚 讗讜 砖诇讜拽讞 诪讗讞讚 讜驻诇讟专 诇注谞讬谉 诪讻讬专转 诇讞诐 讛讗驻讜讬 讻注讬谉 住讬讟讜谉 诇注谞讬谉 转讘讜讗讛 砖诇讜拽讞 诪讻诪讛 讘谞讬 讗讚诐 讜诪讜讻专 讘砖驻注 讙讚讜诇 讗讜 砖诇砖 讜讗讜驻讛 讛专讘讛 讜注讜砖讛 注讬住转讜 讛专讘讛 讚驻讜住讬诐 诇诪讻讜专 诇讞谞讜谞讬 讝讛 讘讚驻讜住 讗讞讚 讜诇讝讛 讘讚驻讜住 讗讞专 诪注转讛 讛诇讜拽讞 诪谉 讛谞讞转讜诐 讗诐 砖诇 讚驻讜住 讗讞讚 诪注砖专 讗讞讚 诇注砖专讛 诪讛诐 讜讚讬讜 讜讗诐 讛讬转讛 讗讞转 讞诪讛 讜讗讞转 爪讜谞谞转 诇讗 讬注砖专 诪讝讜 注诇 讝讜 讗祝 诪讞诪讛 诇爪讜谞谞转 砖讛讜讗 诪谉 讛讬驻讛 注诇 讛专注讛 砖诪讗 讞诪讬诐 砖诇 讗诪砖 砖诇 驻讟讜专 讜砖诇 讛讬讜诐 砖诇 讞讬讜讘 讜讻谉 讗诐 讛讬讜 砖谞讬讛诐 讞诪讬谉 讗讜 爪讜谞谞讬谉 讗诐 讛讬讜 诪讚驻讜住讬谉 讛专讘讛 诇讗 讬注砖专 诪讝讛 注诇 讝讛 讜讚讗讬 诪砖谞讬诐 诇拽讞:



诇拽讞 诪谉 讛驻诇讟专 讗祝 讝讛 诇讗 讬注砖专 诪谉 讛讞诪讛 注诇 讛爪讜谞谞转 讗讜 诪谉 讛爪讜谞谞转 注诇 讛讞诪讛 讜诪"诪 砖谞讬讛诐 爪讜谞谞讬谉 讗讜 砖谞讬讛诐 讞诪讬谉 讗注"驻 讜讬砖 砖诐 讛专讘讛 讚驻讜住讬谉 诪注砖专 诪讝讛 注诇 讝讛 讜讗注"驻 砖讚讘专讬诐 讗诇讜 诇讗 谞讗诪专讜 讘住讜讙讬讗 讝讜 讻讱 住讜讙讬讗 讝讜 诇讚注转 专' 诪讗讬专 讛讬讗 讜讬砖 讞讜诇拽讬谉 讘讝讜 讘拽爪转 讚讘专讬诐:



讛诪砖谞讛 讛砖讘讬注讬转 讜讛讬讗 讞讜讝专转 诇注谞讬谉 讛驻专拽 讜讛讻讜谞讛 讘讛 诇讘讗专 讛讚讘专讬诐 砖讗讬谉 讘讛诐 讗讜谞讗讛 讜谞转讙诇讙诇 注诇 讬讚讬 讗讜谞讗讛 讝讜 诇讘讗专 讘讛 讚讘专讬诐 讗讞专讬诐 砖讗讬谞谉 谞讜讛讙讜转 讙诐 讻谉 讘讚讘专讬诐 讗诇讜 讜讛讜讗 砖讗诪专 讗诇讜 讚讘专讬诐 砖讗讬谉 诇讛诐 讗讜谞讗讛 讛注讘讚讬诐 讜讛砖讟专讜转 讜讛拽专拽注讜转 讜讛讛拽讚砖讜转 讜讗讬谉 讘讛诐 转砖诇讜诪讬 讻驻诇 讜诇讗 转砖诇讜诪讬 讗专讘注讛 讜讞诪砖讛 砖讜诪专 讞谞诐 讗讬谞讜 谞砖讘注 讜谞讜砖讗 砖讻专 讗讬谞讜 诪砖诇诐 专' 砖诪注讜谉 讗讜诪专 拽讚砖讬诐 砖讞讬讬讘 讘讗讞专讬讜转谉 讬砖 诇讛诐 讗讜谞讗讛 讜砖讗讬谞讜 讞讬讬讘 讘讗讞专讬讜转谉 讗讬谉 诇讛诐 讗讜谞讗讛 专' 讬讛讜讚讛 讗讜诪专 讗祝 讛诪讜讻专 住驻专 转讜专讛 讘讛诪讛 讜诪专讙诇讬转 讗讬谉 诇讛诐 讗讜谞讗讛 讗诪专讜 诇讜 诇讗 讗诪专讜 讗诇讗 讗诇讜 讗诪专 讛专"诐 讗诪专 专讞诪谞讗 讜讻讬 转诪讻专讜 诪诪讻专 讜讙讜' 讗诇 转讜谞讜 讚讘专 讛谞拽谞讛 诪讬讚 诇讬讚 讬爪讗讜 拽专拽注讜转 砖讗讬谞谉 诪讟诇讟诇讬谉 讬爪讗讜 注讘讚讬诐 砖讛讜拽砖讜 诇拽专拽注讜转 讻诪讜 砖谞讗' 讘讛诐 诇专砖转 讗讞讝讛 讜讬爪讗讜 砖讟专讜转 讚讗诪专 拽专讗 诪诪讻专 讚讘专 砖讙讜驻讜 诪讻讜专 讜拽谞讜讬 讬爪讗讜 讗诇讜 砖讗讬谉 讙讜驻谉 诪讻讜专 讜拽谞讜讬 讗诇讗 诇专讗讬讛 砖讘讛诐 讜讻讘专 谞转讘讗专 讜讬转讘讗专 注讜讚 讘诪讛 砖讬讘讗 诪住讚专 讝讛 诪讗讬 讝讛 讟注诐 诇讗 讞讬讬讘 讘讛诐 转砖诇讜诪讬 讗专讘注讛 讜讞诪砖讛 讜谞驻讟专 砖讜诪专 讞谞诐 讜谞讜砖讗 砖讻专 讜讗讬谉 讛诇讻讛 讻专' 砖诪注讜谉 讜诇讗 讻专' 讬讛讜讚讛:



讗诪专 讛诪讗讬专讬 讗诇讜 讚讘专讬诐 砖讗讬谉 讘讛诐 讗讜谞讗讛 讗诇讗 砖拽谞讗诐 诇讜拽讞 讜讗讬谉 讛诪讜讻专 诪讞讝讬专 讗讜谞讗讛 讗驻讬诇讜 谞转讗讜谞讜 讘砖转讜转 讜讻谉 讗诐 谞转讗讜谞讛 诪讜讻专 讗讬谉 讛诇讜拽讞 诪讞讝讬专 诇讜 讗讜谞讗讛 讜驻专砖讜 讘讙诪' 砖讻讱 讛讚讬谉 诪讬转专 诪砖转讜转 砖讗讬谉 讛诪拽讞 讘讟诇 诪讛诐 讜诇讗 诪讞讝专 讛讗讜谞讗讛 讗驻讬' 砖讜讛 讚讬谞专 讘讗诇祝 讗讜 讗诇祝 讘讚讬谞专 讛注讘讚讬诐 讜讛讟注诐 讘讛诐 诪驻谞讬 砖讛讜拽砖讜 诇拽专拽注讜转 讻诪讜 砖谞讗诪专 讘讛诐 讜讛转谞讞诇转诐 讗讜转诐 诇讘谞讬讻诐 讗讞专讬讻诐 诇专砖转 讗讞讝讛 讜讗讬谉 讘拽专拽注 讗讜谞讗讛 讻诪讜 砖讛讝讻讬专 注讻砖讜 讜讛砖讟专讜转 讜讛讟注诐 讘讛诐 诪驻谞讬 砖讗讬谉 讙讜驻谉 诪诪讜谉 讜讛讻转讜讘 讗讜诪专 讻讬 转诪讻专讜 诪诪讻专 讜讗讬谉 诪诪讻专 讗诇讗 诪讛 砖讙讜驻讜 诪讻讜专 讗讘诇 砖讟专讜转 讗讬谉 诇诇讜拽讞 讗爪诇 讙讜驻谉 讻诇讜诐 讗诇讗 讗爪诇 专讗讬讛 砖讘讛诐 讜讛拽专拽注讜转 砖讛专讬 谞讗诪专 讘诪拽专讗 讗讜 拽谞讛 诪讬讚 注诪讬转讱 讚讘专 讛谞拽谞讛 诪讬讚 诇讬讚:



讛讛拽讚砖讜转 砖讗诐 驻讚讗诐 诪讬讚 讛讙讝讘专 讗驻讬诇讜 讘诪讟诇讟诇讬谉 砖讙讜驻谉 诪诪讜谉 讗诐 谞转讗讜谞讛 讛讙讝讘专 讗讜 讛驻讜讚讛 讗驻讬诇讜 讘讻诪讛 谞驻讚讛 讛讛拽讚砖 讜讗讬谉 讗讜谞讗讛 讞讜讝专转:



讜讗讬谉 讘讛诐 转砖诇讜诪讬 讻驻诇 驻讬' 讘讻诇 讗诇讜 砖讛讝讻专谞讜 讜讙谞讘转 拽专拽注讜转 讗转讛 诪驻专砖讛 讘讛砖讙转 讙讘讜诇 讜讟注诐 讛讚讘专 砖讛专讬 谞讗诪专 注诇 讻诇 讚讘专 驻砖注 讻诇诇 注诇 砖讜专 注诇 讞诪讜专 注诇 砖讛 注诇 砖诇诪讛 驻专讟 注诇 讻诇 讗讘讚讛 讞讝专 讜讻诇诇 讜讻讜' 诪讛 讛驻专讟 诪驻讜专砖 讚讘专 讛诪讟诇讟诇 讜讙讜驻讜 诪诪讜谉 讜讻讜' 讜讛拽讚砖 专注讛讜 讻转讜讘 讜诇讗 转砖诇讜诪讬 讗专讘注讛 讜讞诪砖讛 驻讬' 讘砖讜专 讜砖讛 砖诇 讛拽讚砖 砖讙谞讘诐 讜讟讘讞 讜诪讻专 砖诪讗讞专 砖讛驻拽注转 转砖诇讜诪讬 讻驻诇 讗讬谉 讻讗谉 讗诇讗 转砖诇讜诪讬 砖诇砖讛 讜讗专讘注讛:



砖讜诪专 讞谞诐 讗讬谞讜 谞砖讘注 砖讗诐 谞诪住专讜 诇讜 注讘讚讬诐 讜砖讟专讜转 讗讜 讘讛诪转 讛拽讚砖 讜讗讘讚讜 讗讜 拽专拽注 诇砖诪讜专 讜谞转拽诇拽诇 讘砖诪讬专转讜 讘驻砖讬注讛 讗讬谉 砖讜诪专 讞谞诐 谞砖讘注 砖诇讗 驻砖注 讘讛 砖讛专讬 谞讗诪专 讘驻专砖讛 讘驻专讟 砖讘讛 讻住祝 讗讜 讻诇讬诐 讜诪讛 讛驻专讟 诪驻讜专砖 讜讻讜' 讜讛拽讚砖 专注讛讜 讻转讜讘 讜驻讬专砖讜 讙讚讜诇讬 讛诪讞讘专讬诐 讗讬谞讜 谞砖讘注 讗诇讗 砖谞讗诪谉 讘讚讘讜专讜 诇讜诪专 砖诇讗 驻砖注 讛讗 讗诐 讬砖 注讚讬诐 砖驻砖注 讗讜 砖讛讜讚讛 讘讻讱 讞讬讬讘 砖讛驻讜砖注 讛专讬 讛讜讗 讻诪讝讬拽 讘讬讚讬诐 讜讛讜讗 砖讗诪专 讗讬谞讜 谞砖讘注 讜诇讗 讗诪专 讗讬谞讜 诪砖诇诐 讗诇讗 讜讚讗讬 讗诐 驻砖注 诪砖诇诐 讜诪讻讗谉 讛讜专讜 砖讛诪讜住专 讻专诪讜 诇砖讜诪专 讘讬谉 讘讗专讬住讜转 讘讬谉 讘砖诪讬专转 讞谞诐 讜讛转谞讛 砖讬讞驻讜专 诪砖诇讜 讜驻砖注 讜诇讗 注砖讛 讛专讬 讝讛 讻诪讬 砖讛驻住讬讚 讘讬讚讬诐 讜讞讬讬讘 讜讬砖 诪驻专砖讬诐 讗讬谞讜 谞砖讘注 砖诇讗 驻砖注 砖讗祝 讗诐 谞讜讚注 砖讻谉 讗讬谞讜 诪砖诇诐 讜讝讛 砖讗诪专 讗讬谞讜 谞砖讘注 砖专讜讘 讗讘讚讜转 讘讙谞讘讛 讜讗讘讚讛 讜砖讘讜专讛 讜诪转讛 讛诐 讜讛讬讛 爪专讬讱 诇讬砖讘注 砖诇讗 讗讬专注 讘驻砖讬注转讜 讗讘诇 驻砖讬注讛 讗讬谞讛 诪爪讜讬讛 讜诪"诪 讛讜讗 讛讚讬谉 砖讗讬谞讜 诪砖诇诐 讜谞专讗讬谉 讚讘专讬诐 讛专讗砖讜谞讬诐:



砖讜诪专 砖讻专 讗讬谞讜 诪砖诇诐 讜讗驻讬诇讜 谞讙谞讘讛 讗讜 谞讗讘讚讛 讜讗讬谞讜 谞砖讘注 砖诇讗 讗讬专注 讻谉 讘驻砖讬注转讜 讗诇讗 谞讗诪谉 讘讚讘讜专讜 讜诪"诪 讗诐 谞讜讚注 砖驻砖注 讞讬讬讘 讻诪讜 砖讘讬讗专谞讜 讜讻谉 讛讚讬谉 讘砖讜讗诇 砖驻讟讜专 讘讛诐 诪谉 讛讻诇 讜诪谉 讛砖讘讜注讛 讗讗"讻 谞讜讚注 砖驻砖注 讜讝讛 砖诇讗 讛讝讻讬专 讘诪砖谞讛 讝讜 砖讜讗诇 诪驻谞讬 砖讗讬谉 讛砖讗诇讛 诪爪讜讬讛 讘讛拽讚砖讜转 讜讘讻诇 讗诇讜 诪"诪 讗诐 讛转谞讜 注诪讜 砖讬转讞讬讬讘 讻砖讗专 讛砖讜诪专讬诐 讜拽谞讜 诪讬讚讜 讬转讘讗专 讘讙诪专讗 砖转谞讗讜 拽讬讬诐 讜讬专讗讛 诪住讜讙讬讬转 讛讙诪专讗 砖讗祝 砖讘讜注讛 砖讗讬谞讛 讘专砖讜转讜 讗讬谉 诪砖讘讬注讬谉 讗讜转讜 砖讛专讬 讛拽砖讜 诇讜 诪讝讜 砖讗诪专讜 谞砖讘注讬谉 诇讙讝讘专 讜诇讗 讛砖讬讘讜 砖砖讘讜注讛 讝讜 砖讘讜注讛 砖讗讬谞讛 讘专砖讜转讜 讛讜讗 讜诪"诪 驻讬专砖讜 讘讙诪专讗 砖讝讛 砖讗诪专谞讜 讘讛拽讚砖讜转 讚讜拽讗 诪谉 讛转讜专讛 讗讘诇 诪转拽谞转 讞讻诪讬诐 谞砖讘注讬谉 注诇 讛讛拽讚砖讜转 砖讘讜注转 讛砖讜诪专讬谉 讻注讬谉 砖诇 转讜专讛 砖诇讗 讬讝诇讝诇讜 讘讛拽讚砖讜转 讗讘诇 砖讗专 讛讚讘专讬诐 讗讬谉 诪砖讘讬注讬谉 注诇讬讛诐 讻注讬谉 转讜专讛 讗诇讗 讛讬住转 讘诇讘讚:



专' 砖诪注讜谉 讗讜诪专 讛拽讚砖讬诐 砖讞讬讬讘 讘讗讞专讬讜转谉 讻讙讜谉 砖讗诪专 讛专讬 注诇讬 讜讛驻专讬砖谉 讜驻讚讗谉 讬砖 讘驻讚讬讜谞讜 讗讜谞讗讛 讛讜讗讬诇 讜讞讬讬讘 讛讜讗 讘讗讞专讬讜转谉 讛专讬 讛谉 讻谞讻住讬讜 讜砖讗讬谉 讞讬讬讘 讘讗讞专讬讜转谉 讻讙讜谉 砖讗诪专 讛专讬 讝讜 讗讬谉 讘讜 讗讜谞讗讛 讜讗讬谉 讛诇讻讛 讻专' 砖诪注讜谉 讗诇讗 讻诇 拽讚砖讬诐 讗讬谉 讘讛诐 讗讜谞讗讛:



讜专' 讬讛讜讚讛 讗讜诪专 讗祝 讛诪讜讻专 住驻专 转讜专讛 讘讛诪讛 讜诪专讙诇讬转 讗讬谉 讘讛诐 讗讜谞讗讛 讜驻专砖讜 讛讟注诐 讘讙诪' 住驻专 转讜专讛 砖讗讬谉 拽抓 诇讚诪讬讜 讜讛讜讗讬诇 讜讗讬谉 讗讜谞讗讛 讗爪诇 诇讜拽讞 讗祝 讗爪诇 诪讜讻专 讻谉 砖讝讛 讻诇诇 讙讚讜诇 讘讗讜谞讗讛 讻诇 砖讛讜讝讛专 讛讗讞讚 讛讜讝讛专 讞讘专讜 讛谉 诇讜拽讞 讛谉 诪讜讻专 讻诇 砖讗讬谉 讗讜谞讗讛 诇讗讞讚 讗讬谉 讗讜谞讗讛 诇讞讘专讜 讘讛诪讛 讜诪专讙诇讬转 砖讗讚诐 专讜爪讛 诇讝讜讜讙谉 讘讛诪讛 诇讝讜讜讙讛 注诐 讻讬讜爪讗 讘讛 诇讞专讬砖讛 砖讻诇 砖诪爪诪讬讚 讞诇讜砖 注诐 讘专讬讗 诪转拽诇拽诇 讛讘专讬讗 讗讜 砖诪转讜讱 砖讛讜讗 讬驻讛 讘诪讬谞讜 专讜爪讛 诇讝讜讜讙讛 注诐 讘讛诪讛 谞拽讘讛 砖诇讜 讜讻谉 诪专讙诇讬转 讗讬谉 拽抓 诇讚诪讬讛 讜讘讙诪专讗 驻专砖讜讛 砖讗讚诐 专讜爪讛 诇讝讜讜讙讛 讘讟讘注转 注诐 讘转 讝讜讙讛 诇驻注诪讬诐 讜讗诪专讜 诇讜 讞讻诪讬诐 诇讗 讗诪专讜 讗诇讗 讘讗诇讜 专"诇 注讘讚讬诐 讜砖讟专讜转 讜拽专拽注讜转 讜讛拽讚砖讜转 讛讗 讻诇 砖讗专 讛讚讘专讬诐 讬砖 诇讛诐 讗讜谞讗讛 讜讛诇讻讛 讻讞讻诪讬诐:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:





砖讬讟讛 诪拽讜讘爪转

诪讚讜讞拽 讗讬谉 砖诇讗 诪讚讜讞拽 诇讗. 驻讬专砖 讛拽讜谞讟专住 讚讛讻讬 驻专讬讱 讚讘讜讚讗讬 诪讞诇诇讬谉 讻住祝 注诇 谞讞砖转 诪讚讜讞拽 讗讘诇 砖诇讗 诪讚讜讞拽 诇讗 讜讙讘讬 讚诪讗讬 诪讞诇诇讬谉 讗驻讬诇讜 砖诇讗 诪讚讜讞拽 讗诇诪讗 诇专讘讬 诪讗讬专 诇讗 注砖讜 讘讜 讞讬讝讜拽 讻砖诇 转讜专讛. 讜拽砖讛 诇驻讬专讜砖讜 讚诪转讜讱 诪砖谞转谞讜 注爪诪讛 讛讬讛 讬讻讜诇 诇讛讜讻讬讞 讝讛 砖诇讗 讛讞诪讬专讜 讘诪注砖专 砖谞讬 砖诇 讚诪讗讬 讻诪讜 讘讜讚讗讬 讜讻讜' 讻讻转讜讘 讘转讜住驻讜转 讗讜 诇讬转讬 诪转谞讬转讬谉 讚讚诪讗讬 讚诪转讬专 诇注讬诇 讚拽转谞讬 讘讛讚讬讗 讛讚诪讗讬 讗讬谉 诇讜 讞讜诪砖 讜讗讬谉 诇讜 讘讬注讜专 讜讛讬讗 专讬砖讗 讚讛讱 诪砖谞讛 讚诪讞诇诇讬谉 讻住祝 注诇 谞讞讜砖转 讜讗诪讗讬 砖讘拽 诇专讬砖讗 讜谞拽讟 住讬驻讗. 讜注讜讚 讚诪专讬砖讗 讛讬讛 讬讻讜诇 诇讛拽砖讜转 讘驻砖讬讟讜转 讗讘诇 诪住讬驻讗 讗讬谞讜 讬讻讜诇 诇讛拽砖讜转 注讚 砖诪讘讬讗 诪砖谞讛 讗讞专转. 讜注讜讚 砖讛讬讛 诪拽砖讛 诪讞讜诪砖 注诇 讞讜诪砖. 讜注讜讚 讗诪讗讬 诇讗 驻专讬讱 诪讻住祝 注诇 讻住祝 讚砖专讬 讘讚诪讗讬 讜讗住讜专 讘讜讚讗讬 讗驻讬诇讜 诪讚讜讞拽. 讜诪讬讛讜 讬砖 诇讜诪专 讚讚讬诇诪讗 讘讚诪讗讬 谞诪讬 诇讗 砖专讬 讗诇讗 诪讟讘注 讝讛 砖诇 讻住祝 注诇 诪讟讘注 讗诪专 砖诇 讻住祝 讗讘诇 住诇注 注诇 住诇注 讗住讜专. 讜注讜讚 拽砖讛 诪讗讬 诪砖谞讬 专讘 讬讜住祝 讗祝 注诇 驻讬 砖诪讬拽诇 专讘讬 诪讗讬专 讘驻讚讬讜谞讜 诪讞诪讬专 讛讜讗 讘讗讻讬诇转讜 讚转谞讬讗 诇讗 讛转讬专讜 诇诪讻讜专 讚诪讗讬 讗诇讗 诇住讬讟讜谉 讗讻转讬 讜讛讗 讗讬谞讜 诪讞诪讬专 讘讜 讻诪讜 讘讜讚讗讬 讚讜讚讗讬 诇讗 砖专讬 讗驻讬诇讜 诇住讬讟讜谉. 转讜住驻讜转 砖讗谞抓.  
讛讬诇讻讱 谞专讗讛 讚诪诪讛 砖讗讬谉 专讘讬 诪讗讬专 诪讞诪讬专 讘讚诪讗讬 讻诪讜 讘讜讚讗讬 讗讬谉 砖讬讬讱 诇讛拽砖讜转 讻诪讜 砖驻讬专砖转讬 诇注讬诇 讚诇讗 注砖讜 讞讬讝讜拽 讻砖诇 转讜专讛 讗诇讗 讘讚讘专 讛谞注砖讛 讘讗讬住讜专 讗诇讗 驻专讬讱 诪诪讛 砖诪讬拽诇 专讘讬 诪讗讬专 讬讜转专 诪讞讻诪讬诐 讻讚驻讬专砖转讬 诇注讬诇 讜诪讝讛 诪讚拽讚拽 专讘 砖砖转 讚专讘讬 诪讗讬专 诇讗 注讘讬讚 讞讬讝讜拽 讘讚诪讗讬 讻砖诇 转讜专讛 讗驻讬诇讜 讛讬讻讗 讚注讘讚 讗讬住讜专讗 讟驻讬 诪砖讗专 转谞讗讬 讚注诇诪讗 讚讛讗 讗砖讻讞谉 讛讻讗 讚诪讬拽诇 讟驻讬 诪诪讻诪讬诐. 讜诪讛 砖爪专讬讱 注讚讬讬谉 诇讛讘讬讗 讛讛讬讗 讚住诇注 砖诇 诪注砖专 砖谞讬 讜砖诇 讞讜诇讬谉 诪砖讜诐 讚讗讬 诪拽诪讬讬转讗 讛讜讛 讗诪讬谞讗 砖讙诐 讘讜讚讗讬 讬拽诇 专讘讬 诪讗讬专 讻诪讜 讻谉 讜讻讜' 讻讻转讜讘 讘转讜住驻讜转 讜讛讻讬 拽讗诪专 讜诪讬 诪讞诇诇讬诐 讻住祝 注诇 谞讞砖转 讘讜讚讗讬 讗诇讗 诪讚讜讞拽 讜讻诇 砖讻谉 砖诇讗 讛讬讛 诇谞讜 诇讛转讬专 讘讚诪讗讬 诇讞诇诇 谞讞砖转 注诇 讛驻讬专讜转 讗讚注转讗 讚诇讞讝讜专 讜诇驻讚讜转 讗转 讛驻讬专讜转 讗诐 讬专爪讛. 讜讗讬谉 诇讜诪专 讚讛讗讬 讚讻住祝 注诇 谞讞砖转 诪讚讜讞拽 讗转讬讗 讻讞讻诪讬诐 讜诇讗 讻专讘讬 诪讗讬专 讚诇讗 讗砖讻讞谉 讚驻诇讬讙 注诇讛 专讘讬 诪讗讬专 讜讻讻讜诇讬 注诇诪讗 讗转讬讗. 讜转讬诪讛 讻讬讜谉 讚诇讗 诪讬讬转讬 讛讛讬讗 讚讻住祝 注诇 谞讞砖转 诪讚讜讞拽 讗诇讗 诇讚拽讚拽 砖讗讜转讛 讛拽讜诇讗 砖诪讬拽诇 专讘讬 诪讗讬专 讘讚诪讗讬 诇讗 讛讬讛 诪讬拽诇 讘讜讚讗讬 讛讬讛 诇讜 诇讛讘讬讗 诪讛讛讬讗 讚诇拽讜讞 讘讻住祝 诪注砖专 砖谞讬 砖讗讬谞讛 谞驻讚讛 讟讛讜专 讘专讬讞讜拽 诪拽讜诐 讜讻谉 讻诪讛 诪砖谞讬讜转 砖诪讜讻讬讞讜转 讻谉. 讜讬砖 诇讜诪专 讚讻诇 讛谞讬 讗讬讻讗 诇讗讜拽诪讬 讚讚讜拽讗 砖诇拽讞讜诐 诪转讞诇讛 诇讻讱 砖讬注诇讛 讗讜转谉 诇讬专讜砖诇诐. 讜诪砖谞讬 讗祝 注诇 驻讬 砖诪讬拽诇 专讘讬 诪讗讬专 讘驻讚讬讜谞讜 讬讜转专 诪专讘谞谉 讘专 驻诇讜讙转讬讬讛讜 诪讞诪讬专 讛讜讗 讘讗讻讬诇转讜 讬讜转专 诪专讘谞谉. 讛专讗"砖. 
讜讘转讜住驻讜转 砖讗谞抓 诪住讬讬诐 讜讗诐 转讗诪专 讜讗诪讗讬 拽讗诪专 讗讘讬讬 诇拽诪谉 讚专讘 砖砖转 诇讗讜 砖驻讬专 拽诪讜转讬讘 讛讗 讻讬讜谉 讚专讘讬 诪讗讬专 诪讬拽诇 讬讜转专 诪讞讻诪讬诐 讙讘讬 诇讗讜 讚诪注砖专 讗诐 讻谉 讘诪讬转讛 谞诪讬 诇讗 讬讞诪讬专 讬讜转专 诪讞讻诪讬诐. 讜讬砖 诇讜诪专 讚诪讻诇 诪拽讜诐 住讘专 讗讘讬讬 讚砖诪讗 讝讛讜 讻诇诇讜 砖诇 专讘讬 诪讗讬专 砖讘讻诇 诪拽讜诐 砖讬砖 诪讬转讛 讬讞诪讬专 讬讜转专 诪讞讻诪讬诐. 讜讗诐 转讗诪专 讜讗讚谞讬讞讗 诇讬讛 诇讗讘讬讬 诪讚专讘讬 诪讗讬专 转讬拽砖讬 诇讬讛 诪讞讻诪讬诐 讚讘诇讗讜 诪讞诪讬专讬诐 讬讜转专 诪专讘讬 诪讗讬专 讜讘诪讬转讛 诪拽讬诇讬诐 讜讬砖 诇讜诪专 讚专讘谞谉 诪砖讜讬诐 诪讚讜转讬讛诐 讘讬谉 讘讗讻讬诇讛 讘讬谉 讘驻讚讬讜谉 讘讬谉 讘诇讗讜 讘讬谉 讘诪讬转讛 讜讗讬谉 诪拽讬诇讬诐 讜讗讬谉 诪讞诪讬专讬诐 讘砖讜诐 诪拽讜诐 讬讜转专 诪讚讗讬 讗讘诇 专讘讬 诪讗讬专 砖诪讞诪讬专 讘转专讜诪转 诪注砖专 砖诇 讚诪讗讬 讬讜转专 诪讚诪讗讬 砖诪讞讬讬讘 讘讛 讞讜诪砖 砖讛讬讗 讞讜诪专讗 讬转讬专讗 讚拽讗 诪转诪讛 注诇讛 专讘讬 讗诇注讝专 讜讻讬 讞讻诪讬诐 注砖讜 讜讻讜' 讗讬谉 住讘专讗 砖讬拽诇 讘砖讜诐 诪拽讜诐 讬讜转专 诪专讘谞谉 诇讛讻讬 诇讗 驻专讻讬谞谉 讗诇讗 诪讚专讘讬 诪讗讬专 讗讚专讘讬 诪讗讬专. 注"讻. 


讜讝讛 诇砖讜谉 讛专讬讟讘"讗: 诪讚讜讞拽 讗讬谉 讜讻讜'. 讜讗诐 转讗诪专 讜诇讬拽砖讬 诇讬讛 讚讛讗 诪讚讟专讞 诇讞诇诇讛 注诇 讛诪注讜转 讜讗讬谞讜 诪讞诇诇讛 注诇 讞讘专转讛 诪讻诇诇 砖讗讬谉 诪讞诇诇讬诐 讻住祝 注诇 讻住祝 讗驻讬诇讜 诪讚讜讞拽. 讜讬砖 诇讜诪专 讚讛讻讬 谞诪讬 讚讗驻砖专 讚诪讻讜诇讛 驻专讬讱 讚诪爪讬 诇诪驻专讱 讛讻讬 讗诇讗 讚谞讬讞讗 诇讬讛 诇诪驻专讱 诪讙讜驻讗 讚诪转谞讬转讬谉 讚拽转谞讬 讘讛讚讬讗 诪讞诇诇讬谉 讻住祝 注诇 谞讞砖转 诪讚讜讞拽 诪诇诪驻专讱 诪讚讜拽讬讗 讚讻住祝 注诇 谞讞砖转 讗讬谉 住诇注 注诇 住诇注 诇讗. 讗诇讗 诇讗讜 讻讗谉 讘讜讚讗讬 讻讗谉 讘讚诪讗讬. 驻讬专砖 专砖"讬 诪讻诇 诪拽讜诐 砖诪注讬谞谉 诪讛讻讗 讚专讘讬 诪讗讬专 诪讬拽诇 讘讚诪讗讬 讟驻讬 诪讘讜讚讗讬. 讜拽砖讛 诇诪讗讬 讚讗讜拽诪讬谞谉 诇注讬诇 讚诇专讘讬 诪讗讬专 注砖讜 讞讬讝讜拽 讘讚诪讗讬 讻注讬谉 砖诇 转讜专讛 讜讗讚驻专讬讱 诇讬讛 诪讛讗 诇拽砖讬 诇讬讛 诪讚转谞讬讗 诇注讬诇 讛讚诪讗讬 讗讬谉 诇讜 讞讜诪砖. 讜讬砖 诇讜诪专 讚讛讗 诇讗 拽砖讬讗 讚讚讬诇诪讗 讛讛讬讗 专讘谞谉 讛讬讗 砖讗讬谉 注讜砖讬谉 讞讝讜拽 诇讚讘专讬讛诐 讘讚诪讗讬. 讜讘转讜住驻讜转 驻讬专砖讜 讚诇讗 诪拽砖讬 专讘 砖砖转 注诇 讗讜拽诪转讗 讚诇注讬诇 讚讛讛讬讗 砖驻讬专 诪转专爪转讗 讚讛讗 专讘讬 诪讗讬专 讜讛讗 专讘谞谉 讚讘讛讻讬 诪转专爪讗 诪转谞讬转讬谉 讚拽转谞讬 讛讚诪讗讬 讗讬谉 诇讜 讞讜诪砖 讚诇讗 转拽砖讬 讗诪转谞讬转讬谉 讜专讘 砖砖转 诇讗 讗转讬 讗诇讗 诇诪专诪讬 住讘专讜转 讛驻讜讻讜转 讚讗诇讜 诇注讬诇 讘讗讻讬诇转 讚诪讗讬 讗讻专讞讬谞讗 讚专讘讬 诪讗讬专 诇讞讜诪专讗 讜专讘谞谉 诇拽讜诇讗 讜讗诇讜 讘讛讗 诪转谞讬转讗 讗砖讻讞谉 讗讬驻讻讗 讚诇注谞讬谉 讚诪讗讬 专讘讬 诪讗讬专 诇拽讜诇讗 讚讗诐 专爪讛 诇驻讚讜转 驻讜讚讛 讛驻讬专讜转 讜诇专讘谞谉 讞讬讬讘 诇讛注诇讜转 讛驻讬专讜转 讜讛讬讬谞讜 诇讞讜诪专讗. 讜讗诐 转讗诪专 讗诐 讻谉 诇诪讛 讛讜爪专讱 讛转诇诪讜讚 诇讛讘讬讗 讗讬讚讱 讘专讬讬转讗 讚住诇注 砖诇 诪注砖专 砖谞讬. 讬砖 诇讜诪专 讚讘注讬 诇讗讜讻讜讞讗 诪讬谞讛 讚讗讬讚讱 拽诪讬讬转讗 讘讚诪讗讬 讛讬讗 砖谞讜讬讛. 讜讗诐 转讗诪专 讜诇诪讛 诇讗 讛讘讬讗 讛讘专讬讬转讗 砖诇 诪住讻转 讘讻讜专讜转 讚拽转谞讬 讜讘诇讘讚 砖讬注诇讛 讛驻讬专讜转 注爪诪谉 诇讬专讜砖诇诐 讜诇拽砖讬 诪讬谞讛 诇讗讬讚讱 讚拽转谞讬 讘讚专讘讬 诪讗讬专 砖讬讞讝讜专 讜讬驻讚讛 讗转 讛驻讬专讜转 讗诇诪讗 诪讬拽诇 专讘讬 诪讗讬专 讘讚诪讗讬 讟驻讬 诪谉 讛讜讚讗讬. 讜讬砖 诇讜诪专 诪砖讜诐 讚讗讬讻讗 诇诪讬诪专 讚讚讬诇诪讗 讛讛讬讗 讚讘讻讜专讜转 专讘谞谉 讛讬讗 讜专讘讬 诪讗讬专 驻诇讬讙 注诇讛 讜注诇 讛讚专讱 讛讝讛 讻诇 讛住讜讙讬讗 讛讬讗 诇讛拽砖讜转 诪住讘专讜转 讛驻讜讻讜转. 讜诪转专抓 专讘 讬讜住祝 讛讻讬 驻讬专讜砖讗 讗祝 注诇 驻讬 砖诪讬拽诇 专讘讬 诪讗讬专 讘驻讚讬讜谞讜 砖诇 讚诪讗讬 讟驻讬 诪专讘谞谉 讚讬讚讬讛 诪讞诪讬专 讛讜讗 讘讗讻讬诇转讜 讟驻讬 诪专讘谞谉 讜讻讚转谞讬讗 诇讗 讛转讬专讜 诇诪讻讜专 讜讻讜' 讚讛转诐 专讘讬 诪讗讬专 诇讞讜诪专讗 讚讗诪专 讘注诇 讛讘讬转 讘讬谉 讻讱 讜讘讬谉 讻讱 爪专讬讱 诇注砖专 讜专讘谞谉 诇拽讜诇讗 讚讗诪专讬谉 讚讗讞讚 住讬讟讜谉 讜讗讞讚 讘注诇 讛讘讬转 诪讜转专 诇诪讻讜专. 讛讚专 讗讜转讬讘 专讘讬谞讗 讙诐 讻谉 诪住讘专讜转 讛驻讜讻讜转 讚转谞讬讗 讛诇讜拽讞 诪谉 讛谞讞转讜诐 转讜专诐 诪谉 讛讞诪讛 讜讻讜' 讚讘专讬 专讘讬 诪讗讬专 讜讘讘专讬讬转讗 拽转谞讬 注诇讛 讘转讜住驻转讗 讜专讘讬 讬讛讜讚讛 讗讜住专 讚讗诇诪讗 专讘讬 诪讗讬专 诪讬拽诇 讘讗讻讬诇转讜 讜专讘谞谉 讚讬讚讬讛 讚讛讬讬谞讜 专讘讬 讬讛讜讚讛 诪讞诪讬专. 讜讗诪专讬谞谉 诇拽诪谉 讗讚诪讜转讬讘 专讘讬谞讗 谞讞转讜诐 诇住讬讬注讬讛 驻诇讟专 讚转谞谉 讛诇讜拽讞 诪谉 讛驻诇讟专 诪注砖专 讜讻讜' 讚讘专讬 专讘讬 诪讗讬专 讜讗诇讜 讘转讜住驻转讗 拽转谞讬 专讘讬 讬讛讜讚讛 讗讜诪专 讗讬谞讜 爪专讬讱 讚讗诇诪讗 专讘讬 诪讗讬专 诪讞诪讬专 讘讗讻讬诇转讜 讜专讘谞谉 诪拽讬诇讬谉. 讝讜 砖讬讟转 讛转讜住驻讜转. 讜讛讬讗 讚讞讜拽讛 拽爪转 讚讻诇 讻讬 讛讗讬 讙讜讜谞讗 讚专诪讬 讚专讘讬 诪讗讬专 讗讚专讘讬 诪讗讬专 讜专讘谞谉 讗讚专讘谞谉 讗讜专讞讗 讘转诇诪讜讚讗 讛讜讗 讚讻讬 讗讬讬转讬 诪转谞讬转讬谉 讚谞讞转讜诐 讜驻诇讟专 讛讜讛 诇讬讛 诇讗讬转讜讬讬 讘讻诇 讞讚讗 诪讬谞讬讬讛讜 讚讘专讬 专讘讬 讬讛讜讚讛 讜讘讻诇 谞住讞讬 诇讗 诪讬讬转讬 讗诇讗 讚讘专讬 专讘讬 诪讗讬专 讘诇讞讜讚 讜诇讗 诪讚讻专 转诇诪讜讚讗 讘讻诇 讛住讜讙讬讗 讗诇讗 诇专讘讬 诪讗讬专 讗祝 注诇 驻讬 砖专讘讬 诪讗讬专 诪讬拽诇 讘驻讚讬讜谞讜 诪讞诪讬专 讛讜讗 讘讗讻讬诇转讜 讚砖讬讟转 专砖"讬 讛讬讗 谞讻讜谞讛 讬讜转专 讘注讬谞讬, 讜讻谉 砖讬讟转 专讘讜转讬. 注讚 讻讗谉. 


讜讻转讘 转诇诪讬讚 讛专"驻 讜讝讛 诇砖讜谞讜: 讜诇驻讬专讜砖 讛转讜住驻讜转 谞讬讞讗 讚诪讬讬转讬 专讗讬讛 诪讛讗 讚转谞讬讗 诇讗 讛转讬专讜 诇诪讻讜专 讚诪讗讬 讗诇讗 诇住讬讟讜谉 讜讻讜'. 讚讗诇诪讗 讚专讘讬 诪讗讬专 诪讞诪讬专 讘讗讻讬诇转讜 讟驻讬 诪专讘谞谉 讚讬讚讬讛. 讗讘诇 诇驻讬专讜砖 讛拽讜谞讟专住 拽砖讛 讚诇驻讬专讜砖讜 爪专讬讱 诇讛讘讬讗 专讗讬讛 讚讘讗讻讬诇讛 诪讞诪讬专 专讘讬 诪讗讬专 讜注讘讬讚 讚诪讗讬 讻讜讚讗讬 讜讛讬讻讬 诪讬讬转讬 专讗讬讛 诪诪讻讬专转 讚诪讗讬 讛讗 讗讬谞讜 诪讞诪讬专 讘讚诪讗讬 讻诪讜 讘讜讚讗讬 讚讚诪讗讬 诇讻诇 讛驻讞讜转 砖专讬 住讬讟讜谉 诇诪讻讜专 讟讘诇 讜讚诪讗讬 讗讘诇 讘讜讚讗讬 讗驻讬诇讜 住讬讟讜谉 讗住讜专 诇诪讻讜专. 注讚 讻讗谉. 


讜讛专讬讟讘"讗 讻转讘 讜讝讛 诇砖讜谞讜: 讛讗 讚转谞讬讗 诇讗 讛转讬专讜 诇诪讻讜专 讚诪讗讬 讗诇讗 诇住讬讟讜谉 讜讻讜'. 诇驻讬 砖讬讟转 专砖"讬 拽讜砖讬讬谉 诪讚专讘讬 诪讗讬专 诇讞讜讚讬讛 讚讞讝讬谞讗 讘讛讗 砖讛讜讗 诪讞诪讬专 讘讗讻讬诇转讜 砖诇 讚诪讗讬 砖讗讜住专 诇讗讻诇讜 讘诇讗 注讬砖讜专 诇讘注诇 讛讘讬转 讚讞讬讬砖 讚讬诇诪讗 讗讻诇讬 诇讬讛 注诇 讬讚讜 讘诇讗 注讬砖讜专 讗诇诪讗 诪讞诪讬专 讛讜讗 讘讗讻讬诇转讜 讜讗祝 注诇 讙讘 讚讞讝讬谞谉 诇讬讛 讚诪拽讬诇 讘住讬讟讜谉 讛讗 诇讗 讞砖讬讘讗 拽讜诇讗 讚住讬讟讜谉 诪讬讚注 讬讚讬注 讚驻讬专讜转 注诐 讛讗专抓 讛诐 讜诇讬讻讗 诇诪讬讞砖 诇诪讬讚讬. 注讚 讻讗谉. 


诇讗 讛转讬专讜 诇诪讻讜专 讚诪讗讬 讗诇讗 诇住讬讟讜谉 讘诇讘讚. 驻讬专讜砖 诪驻谞讬 砖讛讻诇 讬讜讚注讬诐 砖讛住讬讟讜谉 诇讜拽讞 诪讻讗谉 讜诪讻讗谉 讜讗讬谞诐 驻讬专讜转 砖诇 讗专爪讜. 讜拽砖讬讗 诇讬 讜讗驻讬诇讜 讬讜讚注讬诐 讚诪注诐 讛讗专抓 诇拽讞 诪讗讬 讛讜讬 讜讛讗 讗驻讬诇讜 讘讗讜诪专 诇讛诐 讚诪讗讬 讛诐 讗住讜专 诇诪讻讜专 砖诪讗 诇讗 讬注砖专讜 讜谞诪爪讗 诪讻砖讬诇谉 讜讻讚讗诪专讬谞谉 讘驻专拽 讛住驻讬谞讛 讛诇讜拽讞 讬专拽 讜讻讜' 讻讻转讜讘 讘转讜住驻讜转. 讛专砖讘"讗. 


讜讗讞讚 讘注诇 讛讘讬转 诪讜讻专. 讛讗讬 讘注诇 讛讘讬转 诇讗 砖讛讬讜 驻讬专讜转 讗诇讜 诪砖讚讜转讬讜 讚讛谞讛讜 讜讚讗讬 爪专讬讱 诇注砖专 砖讛专讬 讜讚讗讬 讛诐 讗诇讗 讘注诇 讛讘讬转 砖诇拽讞 诪注诐 讛讗专抓 讗诇讗 砖讗讬谉 讗讜诪谞讜转讜 诇拽谞讜转 讜诇诪讻讜专. 讛专讗讘"讚. 


诇讗 讛转讬专 诇诪讻讜专 讜讻讜'. 讜注讜讚 讬砖 诇驻专砖 讚讗驻讬诇讜 诇注诐 讛讗专抓 讻诪讜 砖讛拽讬诇讜 诇讛讗讻讬诇 讜讻讜' 讻讻转讜讘 讘转讜住驻讜转. 讜诪讬讛讜 诇讗 诪砖诪注 讻谉 诪讚诇讗 讛转讬专讜 诇讞谞讜谞讬 讗诇讗 讚讜拽讗 诇驻讬 注讬谉 诇驻讬 砖诪砖驻讬注 讘诪讚讛 讙住讛 讻讚转谞谉 讘驻专拽 拽诪讗 讚讚诪讗讬 讛讞谞讜谞讬诐 讗讬谞诐 专砖讗讬诐 诇诪讻讜专 讗转 讛讚诪讗讬 讻诇 讛诪砖驻讬注讬诐 讘诪讚讛 讙住讛 专砖讗讬谉 诇诪讻讜专 讗转 讛讚诪讗讬. 讗诇讜 讛诐 讛诪砖驻讬注讬诐 砖诪讻讜专 讘诪讚讛 讙住讛 讻讙讜谉 讛住讬讟讜谞讜转 讜诪讜讻专讬 转讘讜讗讛. 诪砖诪注 讚讜拽讗 诇驻讬 砖讬讜讚注讬诐 砖诇拽讞诐 诪讗讞专讬诐 讜讗讬谞诐 驻讬专讜转 讗专爪讜 讜诇讗 注讬砖专诐 讜诇讻讱 讗住专 专讘讬 诪讗讬专 讘讘注诇 讛讘讬转 诇驻讬 砖住讘讜专讬诐 砖讙讚诇讬诐 讘讗专爪讜 讜注讬砖专诐 讜讞讻诪讬诐 砖专讜 讗驻讬诇讜 讘讘注诇 讛讘讬转 讛讘讗 诇诪讻讜专 讘诪讚讛 讙住讛 讻讚专讱 讛诪砖驻讬注讬诐 讜讻讬讜谉 砖讛讟注诐 转诇讜讬 讘讻讱 讗讬谉 诇讛转讬专 讗诇讗 讚讜拽讗 讘诪讜讻专 诇讞讘专. 注讚 讻讗谉. 


讘砖诇诪讗 诪谉 讛爪讜谞谞转 注诇 讛讞诪讛 讻讚专讘讬 讗诇注讗讬. 讜讗祝 注诇 讙讘 讚讛讛讬讗 讚专讘讬 讗诇注讗讬 讘讚讬注讘讚 讜讛讻讗 砖专讬讗 讗驻讬诇讜 诇讻转讞诇讛. 讛讗 诇讗 拽砖讬讗 讚讻讬讜谉 讚讘讚讗讜专讬讬转讗 砖专讬讗 讘讚讬注讘讚 讚讬谉 讛讜讗 砖谞转讬专 讘讚诪讗讬 讗驻讬诇讜 诇讻转讞诇讛 讻讬讜谉 讚专讜讘 注诪讬 讛讗专抓 诪注砖专讬诐 讛诐. 讛专讬讟讘"讗. 


讜诪讜转讬讘 专讘 砖砖转 诇讗讜 讘注诇诪讗. 诪讗讬 拽砖讬讗 诇讬讛 诇讗讘讬讬 讛讗 讻讬讜谉 讚专讘讬 诪讗讬专 诪讬拽诇 讬讜转专 诪讞讻诪讬诐 讙讘讬 诇讗讜 讚诪注砖专 讛讜讗 讛讚讬谉 讙讘讬 诪讬转讛 诇讗 讬讞诪讬专 讬讜转专 诪讞讻诪讬诐. 讜讬砖 诇讜诪专 讚讗讘讬讬 住讘专 讚砖诪讗 讝讛 讛讜讗 讻诇诇讜 砖诇 专讘讬 诪讗讬专 砖讘讻诇 诪拽讜诐 砖讬砖 诪讬转讛 诪讞诪讬专 讬讜转专 诪讞讻诪讬诐. 


讗诇讗 专讘讬谞讗 讗讚诪讜转讬讘 诪谞讞转讜诐 诇住讬讬注 诪驻诇讟专. 讗讬谉 讝讛 住转诐 专讘讬谞讗 砖讘转诇诪讜讚 砖讛讬讛 住讜祝 讛讜专讗讛 转诇诪讬讚讜 砖诇 专讘 讗砖讬 讻讚诪砖诪注 讘专讬砖 讛讚专 注诐 讛谞讻专讬 讜诇讗 诪住转讘专 砖讛讬讛 讗讘讬讬 诪讚拽讚拽 讗讬 砖驻讬专 诪讜转讬讘 讗讬 诇讗讜 讚讛讗 专讘讗 讛讗专讬讱 讬诪讬诐 讗讞专 讗讘讬讬 讻讚诪讜讻讞 讘讻转讜讘讜转 砖驻住拽 砖讬专讗讬 诇讞讜诪讛 讚讘讬转讛讜 讚讗讘讬讬 讜讗诪专讬谞谉 讘驻专拽 讘转专讗 讚拽讬讚讜砖讬谉 讬讜诐 砖诪转 专讘讗 谞讜诇讚 专讘 讗砖讬. 讗诇讗 专讘讬谞讗 讗讞专 砖讛讬讛 讘讬诪讬 专讘 讬讜住祝 讻讚讗砖讻讞谉 讘驻专拽 讗诇讜 讟专驻讜转 专讬讗讛 砖谞讬拽讘讛 讜讚讜驻谉 住讜转诪转讛 讻砖专讛 讗诪专 专讘讬谞讗 讜讛讜讗 讜讻讜' 讜讗诪专 诇讬讛 专讘 讬讜住祝 诇专讘讬谞讗 讜讗讬 诇讗讜 讜讻讜' 讜讻谉 讘驻专拽 讘' 讚讬讜诐 讟讜讘 讗诪专 专讘 讬讜住祝 讛讬诇讻转讗 讻讜讜转讬讛 讚专讘讬 讜讻讚诪转专抓 专讘讬谞讗. 讜讘专讬砖 讛讚专 讗砖讻讞谉 注讜讚 专讘讬谞讗 讗讞专 讚讗讬拽诇注 诇诪讞讜讝讗 讜砖讚专 住讻讬谞讗 诇拽诪讬讛 讚专讘讗 讚讗讬谉 讝讛 讛讛讜讗 讚讛讻讗 讜讚讞讜诇讬谉 讜讘讬爪讛 砖讛讬讛 讞讘专讜 砖诇 专讘 讬讜住祝 讜诇讗 讗讜转讜 砖讛讬讛 转诇诪讬讚讜 砖诇 专讘 讗砖讬. 讛专讗"砖. 


诇住讬讬注 诇讬讛 诪驻诇讟专. 驻讬专砖 讛拽讜谞讟专住 驻诇讟专 讛讜讗 诇注谞讬谉 讻讻专讜转 讻住讬讟讜谉 诇注谞讬谉 转讘讜讗讛 诇讜拽讞 讻讻专讜转 讛专讘讛 讜诪讜讻专诐 诇谞讞转讜诪讬谉 讜拽砖讛 诇驻讬专讜砖讜 讚讻讬讜谉 讚讛谞讞转讜诐 诇讜拽讞 诪谉 讛驻诇讟专 讗诐 讻谉 讛讬讻讬 砖专讬 专讘讬 诪讗讬专 讘谞讞转讜诐 诪讟驻讜住讬诐 讛专讘讛 讛讞讜诪专讗 讚讛讬讛 讘驻诇讟专 讛讜讛 诇谉 诇诪讬诪专 讘谞讞转讜诐 讜讻讬 诪砖讜诐 砖讘讗 诇讬讚 讛谞讞转讜诐 注讚讬祝 讟驻讬. 讜注讜讚 拽砖讛 讚讛讬讻讬 诪爪讬谞讜 诇诪讬诪专 讚讛谞讞转讜诐 讗讬谞讜 讗讜驻讛 讛驻转 讛讗 讻转讬讘 砖专 讛讗讜驻讬诐 讜诪转专讙诪讬谞谉 专讘 谞讞转讜诪讬 诇讻谉 谞专讗讛 讗讬驻讻讗 讚讛谞讞转讜诐 诇讜拽讞 讛转讘讜讗讛 诪谉 讛砖讜拽 讜诪讜讻专 诇驻诇讟专讬谉 讛驻转 讗驻讜讬. 转诇诪讬讚 讛专"驻. 


讜讝讛 诇砖讜谉 讛专讗"砖: 谞讞转讜诐 讛讜讗 讛讗讜驻讛 讗转 讛驻转 讻讚讻转讬讘 砖专 讛讗讜驻讬诐 讜诪转专讙诪讬谞谉 讜讻讜'. 讜转谞谉 讘诪住讻转 讞诇讛 讚谞讞转讜诐 诪驻专讬砖 讞诇拽 讗讞讚 诪讗专讘注讬诐 讜砖诪讜谞讛. 讜讛讗 讚讗诪专讬谞谉 讚诪讞讚 讙讘专讗 讝讘讬谉 诇讗 砖拽讜谞讛 讛诇讞诐 讗诇讗 砖拽讜谞讛 讛转讘讜讗讛 讗讜 讛拽诪讞 诪讞讚 讙讘专讗. 讜讞讗 讚拽讗诪专 讜讗驻讬诇讜 诪讟驻讜住讬诐 讛专讘讛 讻砖讛讜讗 拽讜谞讛 转讘讜讗讛 注讜砖讛 诇讻诇 转讘讜讗讛 讜转讘讜讗讛 讚驻讜住 讘驻谞讬 注爪诪讜 讻讚讬 砖讬讻讬专 讗讬讝讛 讻专讬 转讘讜讗讛 讛讜讗 讟讜讘 讜讬拽谞讛 诪诪谞讜. 注讚 讻讗谉.


注讜讚 讻转讘 讜转讬诪讛 讻诇 砖讻谉 砖讬拽砖讛 诇专讘讬 讬讛讜讚讛 讚讘谞讞转讜诐 诪讞诪讬专 诇注砖专 诪讻诇 讗讞讚 讜讗讞讚 讗祝 注诇 讙讘 讚诪讞讚 讙讘专讗 讝讘讬谉 讜讘驻诇讟专 诪讬拽诇 诇注砖专 诪讗讞讚 注诇 讛讻诇 讗祝 注诇 讙讘 讚诪讘' 讗讜 讙' 讙讘专讬 讝讘讬谉 讜讬砖 诇讜诪专 讛讗 讚诪讬拽诇 专讘讬 讬讛讜讚讛 讘驻诇讟专 讛讬讬谞讜 诪谉 讛讞诪讛 注诇 讛讞诪讛 讜讻讜'. 讻讻转讜讘 讘转讜住驻讜转. 讜讘讬专讜砖诇诪讬 诪驻专砖 讟注诪讬讬讛讜. 专讘讬 诪讗讬专 讗讜诪专 谞讞转讜诐 注讜砖讛 讟驻讜住 讗讞讚 讜驻诇讟专 诪砖转诪砖 讘讻诪讛 谞讞转讜诪讬谉. 讛讗讬 讟驻讜住 诇讗讜 诇砖讜谉 讚驻讜住 讗诇讗 讻诪讜 讟讜驻住 砖诇 砖讟专 讛注转拽讛 砖诇 砖讟专 讻诇讜诪专 讻诇 注讬拽专 拽谞讬讬转讜 讜讛注转拽转讜 讛讻诇 讗爪诇 讗讚诐 讗讞讚 讛讬诇讻讱 诪注砖专 诪讚驻讜住 注诇 讚驻讜住 讛诇讜拽讞 诪诪谞讜 讗讘诇 驻诇讟专 拽讜谞讛 诪讻诪讛 谞讞转讜诪讬谉 讜专讘讬 讬讛讜讚讛 讗讜诪专 谞讞转讜诐 注讜砖讞 讘讻诪讛 讟驻讜住讬诐 讜驻诇讟专 诪砖转诪砖 讘谞讞转讜诐 讗讞讚 驻讬专讜砖 讗驻讬诇讜 谞讞转讜诐 砖专讙讬诇 诇拽谞讜转 诪讗讚诐 讗讞讚 诪谉 讛讞诪讛 注诇 讛爪讜谞谞转 讗谞讬 讞讜砖砖 砖诪讗 注砖讛 讘砖谞讬 讟驻讜住讬诐 讻诇讜诪专 拽谞讛 诪砖谞讬 讘谞讬 讗讚诐. 驻诇讟专 讗祝 注诇 驻讬 砖专讙讬诇 诇拽谞讜转 诪砖谞讬诐 讜诪砖诇砖讛 讘谞讬 讗讚诐 讘砖砖转讬讛诐 讞诪讜转 讗讜 爪讜谞谞讜转 讗谞讬 转讜诇讛 砖谞砖转诪砖 讘谞讞转讜诐 讗讞讚. 注讚 讻讗谉. 


诪转谞讬转讬谉: 讛注讘讚讬诐 讜讛拽专拽注讜转. 讜讗祝 注诇 讙讘 讚注讘讚讬诐 诪拽专拽注讜转 讛讜讗 讚谞驻拽讬谞谉 讻讚讗讬转讗 讘讙诪专讗 讗拽讚诪讬谞讛讜 讜转谞讗 诪砖讜诐 讚讗转讜 诪讚专砖讗. 讜注讜讚 讚讗祝 注诇 讙讘 讚谞讬讬讚讬 讻诪讟诇讟诇讬诐 讜谞诪住专讬谉 诪讬讚 诇讬讚 讗讬谉 讘讛诐 讗讜谞讗讛. 讛专讬讟讘"讗. 


砖讜诪专 讞谞诐 讗讬谞讜 谞砖讘注. 讜讻转讘讜 专讘谞谉 讚讻砖诐 砖讗讬谉 谞砖讘注讬谉 注诇讬讛诐 砖讘讜注讛 讚专讘谞谉 讜讗驻讬诇讜 讛讬住转 讜讚讜拽讗 注诇 讚讬谞讬 砖讜诪专讬谉 讗讘诇 注诇 讻驻讬专转谉 谞砖讘注讬谉 讛讬住转 讜讻讚诪砖诪注 讘驻专拽 讛讻讜转讘 讙讘讬 讛驻讜讙诪转 讻转讜讘转讛. 讜诪讬讛讜 注诇 讛砖讟专讜转 讛讬讛 讗讜诪专 诪专讬 讛专讘 砖讗讬谉 谞砖讘注讬谉 讗驻讬诇讜 讛讬住转 讻讬讜谉 砖讗讬谉 讙讜驻谉 诪诪讜谉. 讜讗讬谉 讝讛 讚注转 讛专诪讘"诐. 讜讛讛拽讚砖讜转 讚讗诪专讬谞谉 讘诪转谞讬转讬谉 讛讬讬谞讜 讚讙讘讜讛 讚讗诇讜 讛拽讚砖 诇注谞讬讬诐 讛专讬 讛讜讗 讻砖讗专 诪诪讜谉 砖诇 讘谞讬 讗讚诐 诇讗讜谞讗讛 讜诇讻诇 讚讘专讬 诪砖谞转讬谞讜 讜讻讚讘注讬谞谉 诇诪讬诪专 讘讙诪专讗 讘住讬讬注转讗 讚砖诪讬讗. 讛专讬讟讘"讗 讝"诇.





诪讛专砖"讗 - 讞讬讚讜砖讬 讛诇讻讜转

讘诪砖谞讛 砖讜诪专 讞谞诐 讗讬谞讜 谞砖讘注 讻讜' 讻转讘 诪讛专砖"诇 诇讗讜 讚讜拽讗 拽讗诪专 讜讛"讛 砖讗讬谞讜 诪砖诇诐 讗诐 驻砖注 讻讜' 注讻"诇 住转诐 讚讘专讬讜 讜诇讗讜 诪驻讬讜 讗谞讜 讞讬讬谉 砖讝讜 讛讬讗 讚注转 讛转讜住' 诇拽诪谉 讜讻谉 讚注转 讛专讬"祝 讘转砖讜讘讛 讗讘诇 讛专讗讘"讚 讜讛专诪讘"谉 讞讜诇拽讬谉 讘讝讛 讻诪"砖 讛专讗"砖 注"砖:





诪讛专"诐

专砖"讬 讚"讛 诪注砖专 讚诪讗讬 讜讻讜'. 讜讬"诇 砖谞讞转讜诐 讛讝讛 诇拽讞 讻讻专讜转 讻爪"诇:


转讜住' 讚"讛 诇讗 讛转讬专讜 讜讻讜' 讙诪专 讘诇讘讜 诇拽谞讜转 拽谞讛 诪注砖专 讜讻讜' 爪"诇 讜谞转讞讬讬讘 讘诪注砖专 讜讻谉 讛讜讗 讘驻专拽 讛住驻讬谞讛:





讞讻诪转 砖诇诪讛

诪转谞讬' 砖讜诪专 讞谞诐 讗讬谞讜 谞砖讘注 讻讜' 谞"讘 诇讗讜 讚讜拽讗 拽讗诪专 讛讜讗 讛讚讬谉 砖讗讬谞讜 诪砖诇诐 讗诐 驻砖注 讜讻谉 砖讜诪专 砖讻专 讛讜讗 讛讚讬谉 砖讗讬谞讜 谞砖讘注 砖诇讗 讛讝讬拽 讘讬讚讬诐 讗讜 砖注讚讬讬谉 讛讜讗 讗爪诇讜 讜讚讜"拽:





诪讛专"诐 砖讬祝

讘专砖"讬 讘讚"讛 诪讞诪讬专 讛讜讗 讘讗讻讬诇转讜 砖诇 诪注砖专 砖谞讬 讻讜'. 诪砖谞转谞讜 讘讗讻讬诇转 转专讜诪转 诪注砖专 讚诪讗讬 讗讬讬专讬 讜诪砖讜诐 住讬诪谉 谞拽讬讟 讛讻讬:


讘专砖"讬 讘讚"讛 驻诇讟专 讛讜讗 诇注谞讬谉 讻讜' 讜诇谞讞转讜诪讬诐. 讜诪"诪 诪砖谞讬 讚诪谞讞转讜诐 砖专讬 讚诪讞讚 讙讘专讗 讝讘讬谉 讜转诇讬谞谉 讚诪讗讬砖 讗讞专 讘注诇 讛讘讬转 诇拽讞讜 [诇讗 诪驻诇讟专] (讟):


讘专砖"讬 讘讚"讛 讗讬谞讜 谞砖讘注 讻讜' 讗讬谞讜 诪砖诇诐 讻讜'. 诇讻讗讜专讛 诪砖诪注 诪诇砖讜谞讜 讚讗驻砖讬注讛 诪砖诇诪讬谉 讻诪砖诪注讜转 诇砖讜谉 讛诪砖谞讛 讚诇讗 拽讗诪专 砖"讞 讗讬谞讜 诪砖诇诐 讜注讬讬谉 诇拽诪谉 (讘讘讗 诪爪讬注讗 讚祝 谞"讝 注"讘) 讘转讜住' 讘讚"讛 砖"讞 讗讬谞讜 谞砖讘注:


讘转讜住' 讘讚"讛 诇讗 讛转讬专讜 讻讜' 拽谞讛 讜谞转讞讬讬讘 讘诪注砖专 讻讜'. 讗诇诪讗 讗讬谉 诪讜讻专讬谉 讚诪讗讬 诇注"讛 诪砖讜诐 讚讗住讜专 诇讛讜爪讬讗 讚讘专 砖讗讬谞讜 诪转讜拽谉 诪转"讬 诇讻谉 诪讬讚 砖讙诪专 讘诇讘讜 诇拽谞讜转讜 讗住讜专 诇讛讞讝讬专讜 讗祝 砖讛注"讛 讛诪讜讻专 讬讚注 砖诇讗 注讬砖专讜:


讘转讜住' 讘讚"讛 讛诇讜拽讞 讻讜' 讜注讜讚 讚讗驻讬诇讜 讘驻诇讟专 讻讜'. 讛讜爪专讻讜 诇讝讛 讚讻讬讜谉 讚专"诪 讗诪专 讜讗驻讬诇讜 诪讚驻讜住讬诐 讛专讘讛 砖"诪 讚讛"讗 讝讛 诇讗住讜专 讬讜转专 [诪讞诪讛 讜爪讜谞谞转] 讜讗"讻 专"讬 讚讗住专 讘讞诪讛 讜爪讜谞谞转 讗驻砖专 讚诇专讘讜转讗 拽讗诪专:


讘讗"讚 讜专讘讬谞讗 讬讚注 砖驻讬专 讚讗住专 专"诪 讻讜' 讚诪转专讬 讜转诇转 讝讘讬谉 讻讜'. 爪"诇 讚诇讗 拽砖讛 诇讬讛 诇专讘讬谞讗 讛转诐 住讘专讜转 讛驻讜讻讜转 讚讘驻诇讟专 诪讞诪讬专 专"诪 诪砖讜诐 讚诪讘' 讜讙' 讝讘讬谉 砖讻谉 专讙讬诇讜转讜 讜诇讻谉 诪讞诪讬专 讟驻讬 诪专"讬 讜讘谞讞转讜诐 转诇讬谞谉 诇拽讜诇讗 讗讘诇 讛讻讗 诪拽砖讛 讚讛讗 专"诪 诪讞诪讬专 讘讚诪讗讬 讜诪砖谞讬 讻讬 讛讬讻讬 讚驻诇讟专 诪讘' 讜讙' 讝讘讬谉 讛"谞 谞讞转讜诐 讘讘讬专讜专 诪讞讚 讝讘讬谉 讜讘' 讚驻讜住讬诐 讛讜讗 诪砖讜诐 讘' 诪讬谞讬 转讘讜讗讛 讜注讬讬谉:





专砖"砖

讙诪专讗 讚转谞讬讗 诇讗 讛转讬专讜 讻讜'. 转讜住驻转讗 讚讚诪讗讬 驻"讙:



讙诪' 砖诐 讛诇讜拽讞 诪谉 讛谞讞转讜诐. 谞讞转讜诐 讛讜讗 讛诇讜拽讞 转讘讜讗讛 诪谉 讛砖讜拽 讜讟讜讞谉 讜诇砖 讜讗讜驻讛. 驻诇讟专. 讛讜讗 讛诇讜拽讞 诪谉 讛谞讞转讜诪讬诐 讛专讘讛 讜诪讜讻专 诇讞谞讜讜谞讬诐 拽讟谞讬诐 讗讜 诇讘"讘 注讬' 讘驻讬' 讛专注"讘 讜讘诪砖"讻 砖诐 讜驻专砖"讬 讘讝讛 诪讙讜诪讙诐:



专砖"讬 讚"讛 讘讬谉 讻讱. 诇驻讬 砖讛诇讜拽讞 讻讜'. 注诪砖"讻 讘驻"讘 讚讚诪讗讬 诪"讚 讘住"讚:



专砖"讬 讚"讛 诪注砖专. 讚诪讗讬 讻讜' 讜谞转谉 讟讘诇 诇讻讛谉. 讛谉 诇讻讛谉 讗讬谞讜 谞讜转谉 诪诪谞讜 讗诇讗 注砖讬专讬转讜 诇转"诪 讜讛砖讗专 谞砖讗专 转"讬 讜讻谉 讛诪注"砖 讬注诇讛讜 讜讬讗讻诇谞讜 讛讜讗 讘注爪诪讜:



讘诪砖谞讛 讛注讘讚讬诐 讻讜'. 注转讜讬"讟 砖讚拽讚拽 注诇 住讚讜专谉 讜诇驻诇讗 砖诇讗 讛讘讬讗 讙讬' 讛讙诪专讗 诇拽诪谉 (谞讝) 讛拽专拽注讜转 讜讛注讘讚讬诐 讜讛砖讟专讜转:



砖诐 专砖"讗 拽讚砖讬诐 砖讞讘"讗 讬砖 诇讛谉 讗讜谞讗讛. 讜讻转讘 讛转讜讬"讟 讚讻谉 讞讜诇拽 讘转砖诇讜诪讬 讚讜"讛 讘驻"讝 讚讘"拽 讜讗谞讬 诪讜住讬祝 讚讻谉 谞诪讬 诇注谞讬谉 砖讜诪专讬诐 讚讻"诪 讘驻"讜 讚砖讘讜注讜转 诪"讛 讜诇拽诪谉 (谞讞) 讘讙诪专讗 讛讗 诪谞讬 专"砖 讛讬讗 讻讜' 讜注"砖 讘驻专砖"讬 讜讛讗 讚谞拽讟 讗讜谞讗讛 注诪砖"讻 讘驻"讘 讚驻讗讛 诪"讝 讜谞"诇 讚专"砖 讬讜讚讛 讚讗诐 讬砖 讘诪注讜转 讚讬 拽谞讬讬转 讗讞专转 诇爪讗转 讘讛 讬讚讬 谞讚专讜 讚驻讟讜专 讛诇讜拽讞 诇讛讞讝讬专 诇讜 讗讜谞讗转讜 讻诪讜 讘讙谞讘 砖讜专 讚驻讜讟专 注爪诪讜 讘讻讘砖 (讘"拽 注讞 讘) 讜注"砖 讘驻专砖"讬:



专砖"讬 讚"讛 讜讛讛拽讚砖讜转. 讗讜 讛诪讜讻专 注讜诇转讜 讻讜'. 谞"诇 讚讘讚讬讜拽 谞拽讬讟 注讜诇讛 讜诇讗驻讜拽讬 砖诇诪讬诐 讚诪诪讜谉 讘注诇讬诐 讛讜讗 诇专讬讛"讙 讘讘"拽 (讬讘 讘) 讜住转诐 诪转谞讬转讬谉 砖诐 讻讜讜转讬讛 讜讻"驻 讛专诪讘"诐 讘专驻"讞 诪讛诇' 谞"诪 讜诇讗驻讜拽讬 诪讚注转讜 讝"诇 讘专驻"讘 诪讛诇' 讙谞讬讘讛 讜注讬' 诇讞"诪 砖诐 讜砖诐:





驻谞讬 讬讛讜砖注

讘驻专砖"讬 讘讚"讛 诪驻谞讬 砖讗诪专讜 讻讜' 讗讘诇 讻住祝 注诇 讻住祝 讻讜' 讜讗驻讬' 诪讚讜讞拽 谞诪讬 诇讗 讻讜' 注讻"诇. 注讬' 诪"砖 讘诇' 讛转讜住驻讜转 讘讚"讛 讜讬讞讝讜专 讜讬驻讚讛 讘砖诐 讛诪驻专砖讬诐 砖讻转讘讜 诇讛讬驻讱:


讘讙诪专讗 讗诪专 讗讘讬讬 讻讜' 讜专讘 砖砖转 诇讗讜 砖驻讬专 拽诪讜转讬讘 诇讬讛 讚拽讗诪专讬 讗讬谞讛讜 诪讬转讛 讜诪讜转讬讘 专讘 砖砖转 诇讗讜. 注讬' 诇注讬诇 讘转讜住' 讘讚"讛 讜讬讞讝讜专 讜讬驻讚讛 砖讻转讘讜 砖诐 讚注讬拽专 拽讜砖讬讬转 专讘 砖砖转 讛讬转讛 诪诪讗讬 讚诪讬拽诇 专讘讬 诪讗讬专 讟驻讬 诪讞讻诪讬诐 讗讘诇 诪讚专' 诪讗讬专 讙讜驻讗 诇讗 讛讜讬 拽砖讬讗 诇讬讛 讚讛讜讬 讬讚注 砖驻讬专 讚诇注谞讬谉 讞讜诪砖 诇讗 诪讞诪讬专 专' 诪讗讬专 讻讬讜谉 砖讗讬谞讜 注讜砖讛 注讘讬专讛 讘驻讚讬讜谉 讜注"讝 诪住讬拽 讗讘讬讬 讚讘诪讗讬 讚诪讬拽诇 专' 诪讗讬专 讟驻讬 诪讞讻诪讬诐 谞诪讬 诇讗 拽砖讬讗 诪讬讚讬 诪砖讜诐 讚诇讬讻讗 讗诇讗 诇讗讜 讙专讬讚讗 讜讛讗 讚讘诪讬转讛 诪讞诪讬专 讟驻讬 诪讞讻诪讬诐 讛讬讬谞讜 诪砖讜诐 讚讞讻诪讬诐 住"诇 讚诇注谞讬谉 讞讜诪砖 讗讬谉 谞专讗讛 诇讛诐 诇拽谞讜住 讜讛拽砖讛 诪讛专砖"讗 讝"诇 讚讗"讻 注讬拽专 讛转讬专讜抓 讞住专 诪谉 讛住驻专 注讬' 诪讛 砖转讬专抓 注诇 讝讛. 讜诇注谞"讚 谞专讗讛 诇讬讬砖讘 讘注"讗 讚专讘 砖砖转 讜讚讗讬 诇讗 讛讜讬 讬讚注 诇讞诇拽 讘讬谉 诪讬转讛 诇诇讗讜 讗诇讗 讚讛讜讬 住讘专 讚讻诇 讛讬讻讗 砖注讜砖讛 注讘讬专讛 专讗讜讬 诇讛讞诪讬专 讻诪讜 讘讜讚讗讬 诪砖讗"讻 讘讞讜诪砖 讛讘讗 注诇 讛驻讚讬讜谉 讚讗讬谞讜 诪讬诇转讗 讚讗讬住讜专讗 砖讛专讬 注讬拽专 诪爪讜转讜 讘讻讱 诇驻讚讜转讜 讜讗诐 讻谉 诇讗 砖讬讬讱 诇讛讞诪讬专 讻诪"砖 讛转讜住驻讜转 讜谞"诇 砖讻讬讜讜谞讜 讛转讜住驻讜转 讘住讘专讗 讝讜 诇诪"砖 讛转讬"讟 讘砖诐 讛讬专讜砖诇诪讬 讘诪砖谞转讬谞讜 砖讗诐 讗转讛 讗讜诪专 诇讜 诇讛讜住讬祝 讞讜诪砖 讗祝 讛讜讗 讗讬谞讜 诪驻专讬砖 讻诇 注讬拽专 讜谞诪爪讗 讚诇驻"讝 砖驻讬专 诪拽砖讛 专讘 砖砖转 诪讛讛讬讗 讚诪讞诇诇讬谉 讻住祝 注诇 谞讞砖转 讜讻谉 讘诪讛 砖讞讜讝专 讜驻讜讚讛 讗转 讛驻讬专讜转 讚讻诇 讝讛 讛讜讬 谞诪讬 诪讬诇转讗 讚讗讬住讜专讗 砖讘转讞诇讛 诪转讬专 诇专"诪 诇注砖讜转 砖诇讗 讻诪爪讜转讜 讚讛讗 讘讜讚讗讬 诪注砖专 讻讛"讙 讗驻讬' 讘讚讬注讘讚 讗讬谞讜 诪讞诇诇 讜讻"砖 讚讗"砖 讟驻讬 诇诪"砖 诇注讬诇 讚诇拽讜讞 讘讻住祝 诪注砖专 讙讜驻讗 注讘讬专讛 诪讬拽专讬 砖讗讬谉 诇讞诇诇 讻住祝 注诇 讛驻讬专讜转 讜讻讬讜谉 砖注讘专 注诇 讛诪爪讜讛 讛讬讛 诇讛诐 诇拽讜谞住讜 诇讛注诇讜转诐 讘注爪诪诐 讜诇讗 诇驻讚讜转诐 讜讻讬讜谉 讚讗驻"讛 诪讬拽诇 讟驻讬 诪讞讻诪讬诐 诪拽砖讛 砖驻讬专 讜注"讝 诪砖谞讬 诇讬讛 专讘 讬讜住祝 砖驻讬专 讚诪诪砖谞讬讜转 讙讜驻讗 诪讜讻讞 讚专"诪 诪讞诪讬专 讘讗讻讬诇讛 讟驻讬 诪讞讻诪讬诐 讜讘驻讚讬讜谉 诪讬拽诇 讟驻讬 讜注"讻 讬砖 讗讬讝讛 讟注诐 诇讞诇拽 讜讗诐 讻谉 诇讗 拽砖讛 谞诪讬 诇砖诪讜讗诇 讜注"讝 诪住讬拽 讗讘讬讬 讚专讘 砖砖转 诇讗讜 砖驻讬专 拽砖讬讗 诇讬讛 讚谞讛讬 讚讞讬诇讜诇 讻住祝 注诇 谞讞砖转 诪讬诇转讗 讚讗讬住讜专讗 讛讜讗 讜讻谉 驻讚讬讬转 讛驻讬专讜转 讗驻"讛 诇讬讻讗 讗诇讗 诇讗讜 讙专讬讚讗 讜诪砖"讛 住讘专 专' 诪讗讬专 讚诇讗 砖讬讬讱 诇讛讞诪讬专 讻诪讜 讘诪讬转讛. 讜谞诪爪讗 讚诇驻"讝 讗"砖 讚讘诇讗"讛 谞诪讬 讛讜讬 讬讚注讬谞谉 讟注诪讗 讚诪拽讬诇讬 专讘谞谉 诇注谞讬谉 讞讜诪砖 讟驻讬 诪专' 诪讗讬专 讛讬讬谞讜 诪砖讜诐 讚驻诇讬讙讬 讗讬 砖讬讬讱 诇讛讞诪讬专 诇注谞讬谉 讞讜诪砖 讗讜 诇讗 讗诇讗 讚讗讻转讬 讛讜讬 拽砖讬讗 讛讗 讚诪讬拽诇 专' 诪讗讬专 诇注谞讬谉 讞讬诇讜诇 讟驻讬 诪讞讻诪讬诐 讗祝 注诇 讙讘 讚讛讜讬 诪讬诇转讗 讚讗讬住讜专讗 讜讞讬讚砖 讗讘讬讬 讝讜 讛住讘专讗 讚讗驻"讛 诪讬拽诇 专' 诪讗讬专 讻讬讜谉 讚诇讬讻讗 讗诇讗 诇讗讜 讙专讬讚讗 讜讘讝讛 谞转讬讬砖讘 讛讬讟讘 拽讜砖讬转 诪讛专砖"讗 讝"诇 讚诇注讬诇 讜讚讜"拽:


讘诪砖谞讛 讗诇讜 讚讘专讬诐 砖讗讬谉 诇讛诐 讗讜谞讗讛 讛注讘讚讬诐 讜讛砖讟专讜转 讜讛拽专拽注讜转 讻讜'  讜讬诇讬祝 诇讛讜 讘讙诪专讗 诪拽专讗 讜拽砖讛 讚讛讗 注讬拽专 拽专讗 讚讗讜谞讗讛 讘拽专拽注讜转 讻转讬讘 讚讛讻讬 讻转讬讘 讜讻讬 转诪讻讜专 讻讜' 讗诇 转讜谞讜 讗讬砖 讗转 讗讞讬讜 讘诪住驻专 砖谞讬诐 讗讞专 讛讬讜讘诇 讻讜' 讘诪住驻专 砖谞讬 转讘讜讗讜转 讬诪讻专 诇讱 诇驻讬 专讜讘 讛砖谞讬诐 转专讘讛 诪拽谞转讜 讜诇驻讬 诪注讜讟 讛砖谞讬诐 讻讜' 讜诇讗 转讜谞讜 讗讬砖 讗转 注诪讬转讜 讻讜' 讜驻砖讟讬讛 讚拽专讗 讚讻讬讜谉 砖讛砖讚讛 讞讜讝专转 讘讬讜讘诇 讬砖 诇讜 诇诪讻讜专 诇驻讬 注专讱 讛砖谞讬诐 讻讚讬 砖诇讗 讬讘讗 诇讬讚讬 讗讜谞讗讛 讜讗注"讙 讚讚专砖讬谞谉 诇拽专讗 讚诪住驻专 砖谞讬 转讘讜讗讜转 诇注谞讬谉 砖讗讬谉 讛诇讜拽讞 专砖讗讬 诇讙讗讜诇 驻讞讜转 诪砖转讬 砖谞讬诐 讗讞专 讛讬讜讘诇 诪"诪 讛讗 拽讬"诇 讚讗讬谉 诪拽专讗 讬讜爪讗 诪讬讚讬 驻砖讜讟讜. 讜注讜讚 讚拽专讗 讚诇驻讬 专讜讘 讛砖谞讬诐 诇讗 诪爪讬谞讜 讚专砖讛 讗讞专转 讗诇讗 讻驻砖讟讬讛 讚拽专讗 讚诪砖诪注 砖讬砖 讘讛诐 讗讜谞讗讛 砖讗讬谞讜 专砖讗讬 诇诪讻讜专 讗诇讗 诇驻讬 注专讱 讛砖谞讬诐 讜谞"诇 讚讘讗诪转 诇注谞讬谉 讗讬住讜专讗 讗驻讬' 讘拽专拽注讜转 讗住讜专 诇讛讜谞讜转 诇讻转讞诇讛 讜讛讗 讚诪诪注讟讬谞谉 诇讛讜 讛讻讗 诪讗讜谞讗讛 讛讬讬谞讜 讚诇讗讜 讚诇讗 转讜谞讜 诇讗 拽讗讬 注诇讬讬讛讜 讜诪诪讬诇讗 讚诇讗 谞讬转谉 诇讛砖讘讜谉 诇讛讞讝讬专 讛讗讜谞讗讛 讚讛讗 拽讬"诇 讻诇 诪讗讬 讚讗诪专 专讞诪谞讗 诇讗 转注讘讬讚 讗讬 注讘讬讚 诪讛谞讬 讜诪讛"讟 讗驻讬' 讘讗讜谞讗转 诪讟诇讟诇讬诐 讛讬讛 专讗讜讬 诇讜诪专 砖诇讗 诇讛讞讝讬专 讛讗讜谞讗讛 讗诇讗 讚讗驻砖专 讚讻讬讜谉 讚拽讗讬 讘诇讗讜 讚诇讗 转讜谞讜 讛"诇 讻讙讝诇 讜诪专讘讬谞谉 诇讛 诇讛砖讘讜谉 诪讜讛砖讬讘 讗转 讛讙讝讬诇讛. 讜讘讗诪转 转诪讬讛 诇讬 砖诇讗 诪爪讬谞讜 讘砖讜诐 诪驻专砖 讗讜 驻讜住拽 讗讬讝讛 讟注诐 诪谞讗 诇谉 讚讗讜谞讗讛 谞讬转谉 诇讛砖讘讜谉 讜讘砖诇诪讗 讘讬转专 诪砖转讜转 讚讛讜讬 讘讬讟讜诇 诪拽讞 讬"诇 讚诇讗 爪专讬讱 拽专讗 讗诇讗 讚诪住讘专讗 讗诪专讬谞谉 讚讛讜讬 讻注讬谉 诪拽讞 讟注讜转 讗诇讗 讘砖转讜转 讚拽讬"诇 拽谞讛 讜诪讞讝讬专 讗讜谞讗讛 拽砖讛 诪诪"谞 讗讬 诪砖讜诐 诪拽讞 讟注讜转 讬转讘讟诇 讛诪拽讞 讜讗讬 诪砖讜诐 拽专讗 讚诇讗 转讜谞讜 讛讗 拽讬"诇 讚讻诇 诪讗讬 讚讗诪专 专讞诪谞讗 诇讗 转注讘讬讚 讗讬 注讘讬讚 诪讛谞讬 讜讻谉 讛拽砖讜 讛转讜住驻' 诇拽诪谉 驻' 讛诪拽讘诇 讙讘讬 讞讜讘诇 专讞讬讬诐 讜专讻讘 讗诇讗 注"讻 讚讻讬讜谉 讚注讜讘专 讘诇讗讜 拽专讬谞谉 讘讬讛 讜讛砖讬讘 讗转 讛讙讝讬诇讛 讜诪讛"讟 讻转讘 讛专诪讘"诐 讝"诇 讚讗讬谉 诇讜拽讬谉 注诇 讗讜谞讗讛 讚讛"诇 谞讬转拽 诇注砖讛. 讜诪转讜讱 诪讛 砖讻转讘转讬 讬砖 诇讛讘讬讗 专讗讬讛 诇诪讛 砖谞住转驻拽 讛专讗"砖 讗讬 诪讜转专 诇诪讻讜专 讗讜 诇讬拽讞 诇讻转讞诇讛 讘讗讜谞讗讛 驻讞讜转 诪砖转讜转 注"砖 讙讘讬 住讜讙讬讗 讚诪讟讘注 讞住讬专讛 讜诇注谞"讚 谞专讗讛 讘驻砖讬讟讜转 讚讗住讜专 诪拽"讜 讚拽专拽注讜转 讚诇讬转 讘讛讜 讗讜谞讗讛 讻诇诇 诇注谞讬谉 讛砖讘讜谉 讜诇讬转 讘讛讜 诇讗讜 讗驻"讛 讗住讜专 诇讻转讞诇讛 驻讞讜转 诪砖转讜转 讚讻讬讜谉 讚讻转讬讘 讘诪住驻专 砖谞讬 转讘讜讗讜转 讬诪讻讜专 诇驻讬 专讜讘 讛砖谞讬诐 诪砖诪注 讚讻砖诪讜讻专 诇讜 砖谞讛 讗讞转 讗讜 砖转讬诐 讗讞专 讛讬讜讘诇 讗住讜专 诇诪讻讜专 诇讜 讘砖讜讜讬讛 讗诇讗 爪专讬讱 诇谞讻讜转 诇讜 讘注讚 讛砖谞讛 住诇注 讜驻讜谞讚讬讜谉 讗注"讙 讚诇讬讻讗 砖转讜转 讗诇讗 讞诇拽 讗' 诪诪"讞 诪讻"砖 讘诪讟诇讟诇讬诐 讚讗住讜专 诇讻转讞诇讛 讗驻讬诇讜 讘讻诇 砖讛讜讗 讗诇讗 讚讗讬讻讗 诇诪讬诪专 讚砖讗谞讬 讛转诐 讚讗讬讬专讬 砖讛诇讛 讗讬谞讜 讬讜讚注 诪住驻专 讛砖谞讬诐 注讚 讛讬讜讘诇 讜讻讬讜谉 砖讚专讱 诇诪讻讜专 诇驻讬 诪住驻专 讛砖谞讬诐 讛"诇 讻讚讘专 砖讘诪谞讬谉 讚讞讜讝专 讗驻讬' 驻讞讜转 诪讻讚讬 讗讜谞讗讛 讜讗祝 讘拽专拽注讜转 讜讚讜"拽:

